title: Εκτελεστικός κανονισμός (ΕΕ) 2016/1346 της Επιτροπής, της 8ης Αυγούστου 2016, για την επέκταση στις εισαγωγές ελαφρώς τροποποιημένων τροχοφόρων φορείων καταγωγής Λαϊκής Δημοκρατίας της Κίνας του οριστικού δασμού αντιντάμπινγκ που επιβλήθηκε με τον εκτελεστικό κανονισμό (ΕΕ) αριθ. 1008/2011 του Συμβουλίου, όπως τροποποιήθηκε με τον εκτελεστικό κανονισμό (ΕΕ) αριθ. 372/2013 του Συμβουλίου, στις εισαγωγές τροχοφόρων φορείων και των βασικών μερών τους, καταγωγής Λαϊκής Δημοκρατίας της Κίνας

text:
               9.8.2016

               EL

               Επίσημη Εφημερίδα της Ευρωπαϊκής Ένωσης

               L 214/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/1346 ΤΗΣ ΕΠΙΤΡΟΠΉΣ
   της 8ης Αυγούστου 2016
   για την επέκταση στις εισαγωγές ελαφρώς τροποποιημένων τροχοφόρων φορείων καταγωγής Λαϊκής Δημοκρατίας της Κίνας του οριστικού δασμού αντιντάμπινγκ που επιβλήθηκε με τον εκτελεστικό κανονισμό (ΕΕ) αριθ. 1008/2011 του Συμβουλίου, όπως τροποποιήθηκε με τον εκτελεστικό κανονισμό (ΕΕ) αριθ. 372/2013 του Συμβουλίου, στις εισαγωγές τροχοφόρων φορείων και των βασικών μερών τους, καταγωγής Λαϊκής Δημοκρατίας της Κίνας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 2016/1036 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης (1) (ο «βασικός κανονισμός»), και ιδίως το άρθρο 13 παράγραφος 3 και το άρθρο 14 παράγραφος 5,
   Εκτιμώντας τα ακόλουθα:
   1.   ΔΙΑΔΙΚΑΣΙΑ

   1.1.   Προηγούμενες έρευνες και ισχύοντα μέτρα

               (1)

               Τον Ιούλιο του 2005, με τον εκτελεστικό κανονισμό (ΕΚ) αριθ. 1174/2005 (2), το Συμβούλιο επέβαλε οριστικό δασμό αντιντάμπινγκ στις εισαγωγές τροχοφόρων φορείων και των βασικών μερών τους, καταγωγής Λαϊκής Δημοκρατίας της Κίνας («ΛΔΚ»). Τα μέτρα αυτά αποτελούνταν από έναν κατ' αξίαν δασμό αντιντάμπινγκ που κυμαινόταν μεταξύ 7,6 % και 46,7 % («τα αρχικά μέτρα αντιντάμπινγκ»).

               (2)

               Τον Ιούλιο του 2008, μετά την αυτεπάγγελτη έναρξη μερικής ενδιάμεσης επανεξέτασης σύμφωνα με το άρθρο 11 παράγραφος 3 του βασικού κανονισμού, το Συμβούλιο αποσαφήνισε το πεδίο εφαρμογής των μέτρων και εξαίρεσε από τα αρχικά μέτρα αντιντάμπινγκ ορισμένα προϊόντα, παλετοφόρα ανυψωτικά, περονοφόρα ανυψωτικά, ψαλιδωτά ανυψωτικά και ζυγούς φορτηγών, τα οποία διαπιστώθηκε ότι διαφέρουν από τα (χειροκίνητα ανυψωτικά) τροχοφόρα φορεία, λόγω των χαρακτηριστικών και των ειδικών λειτουργιών και τελικών τους χρήσεων (3).

               (3)

               Τον Ιούνιο του 2009, με τον κανονισμό (ΕΚ) αριθ. 499/2009 (4), το Συμβούλιο, ύστερα από έρευνα κατά της καταστρατήγησης δυνάμει του άρθρου 13 του βασικού κανονισμού, επέκτεινε τον οριστικό δασμό αντιντάμπινγκ, ο οποίος εφαρμόζεται σε «όλες τις άλλες εταιρείες» και επιβλήθηκε με τον κανονισμό (ΕΚ) αριθ. 1174/2005, στα τροχοφόρα φορεία και τα βασικά μέρη τους που αποστέλλονται από την Ταϊλάνδη, είτε δηλώνονται ως καταγωγής Ταϊλάνδης είτε όχι.

               (4)

               Τον Οκτώβριο του 2011, με τον εκτελεστικό κανονισμό (ΕΕ) αριθ. 1008/2011 του Συμβουλίου (5), το Συμβούλιο επέβαλε οριστικό δασμό αντιντάμπινγκ στις εισαγωγές τροχοφόρων φορείων καταγωγής ΛΔΚ, ύστερα από επανεξέταση ενόψει της λήξης ισχύος των μέτρων σύμφωνα με το άρθρο 11 παράγραφος 2 του βασικού κανονισμού.

               (5)

               Τον Απρίλιο του 2013 ο εκτελεστικός κανονισμός (ΕΕ) αριθ. 372/2013 του Συμβουλίου (6) τροποποίησε τον εκτελεστικό κανονισμό (ΕΕ) αριθ. 1008/2011, ύστερα από ενδιάμεση επανεξέταση σύμφωνα με το άρθρο 11 παράγραφος 3 του βασικού κανονισμού, και επέβαλε δασμό ύψους 70,8 % για όλες τις εισαγωγές στην Ένωση τροχοφόρων φορείων καταγωγής ΛΔΚ.

               (6)

               Τον Σεπτέμβριο του 2014 η Επιτροπή τροποποίησε τον εκτελεστικό κανονισμό (ΕΕ) αριθ. 1008/2011 με τον εκτελεστικό κανονισμό (ΕΕ) αριθ. 946/2014 της Επιτροπής (7), κατόπιν επανεξέτασης για «νέο εξαγωγέα» σύμφωνα με το άρθρο 11 παράγραφος 4 του βασικού κανονισμού, επιβάλλοντας ατομικό δασμό 54,1 % στις εισαγωγές τροχοφόρων φορείων από την εταιρεία Ningbo Logitrans Handling Equipment Co.

               (7)

               Τα ισχύοντα μέτρα είναι οριστικός δασμός αντιντάμπινγκ στις εισαγωγές (χειροκίνητων ανυψωτικών) τροχοφόρων φορείων και των βασικών μερών τους, καταγωγής ΛΔΚ, όπως περιγράφεται στις αιτιολογικές σκέψεις 5 και 6 ανωτέρω.

         1.2.   Αίτημα

               (8)

               Στις 4 Νοεμβρίου 2015 η Επιτροπή έλαβε αίτηση σύμφωνα με το άρθρο 13 παράγραφος 3 και το άρθρο 14 παράγραφος 5 του βασικού κανονισμού να διερευνήσει την πιθανή καταστρατήγηση των ισχυόντων μέτρων και να υποβάλει τις εισαγωγές του προϊόντος που αποτελεί αντικείμενο της έρευνας σε καταγραφή.

               (9)

               Η αίτηση υποβλήθηκε από τις εταιρείες BT Products AS, Lifter SRL και PR Industrial SRL, ενωσιακούς παραγωγούς χειροκίνητων ανυψωτικών τροχοφόρων φορείων.

         1.3.   Υπό εξέταση προϊόν και προϊόν που αποτελεί αντικείμενο της έρευνας

   1.3.1.   Υπό εξέταση προϊόν

               (10)

               Το προϊόν το οποίο αφορά η πιθανή καταστρατήγηση είναι χειροκίνητα ανυψωτικά τροχοφόρα φορεία και τα βασικά μέρη τους, δηλαδή η βάση και τα υδραυλικά συστήματα, καταγωγής ΛΔΚ, που υπάγονται σήμερα στους κωδικούς ΣΟ ex 8427 90 00 και ex 8431 20 00 (κωδικοί TARIC 8427900019 και 8431200019). Τα χειροκίνητα ανυψωτικά τροχοφόρα φορεία είναι τα τροχοφόρα φορεία με περόνες ανύψωσης για το χειρισμό παλετών, τα οποία έχουν σχεδιαστεί έτσι ώστε να ωθούνται, να έλκονται ή να οδηγούνται με το χέρι επί ομαλής, επίπεδης, σκληρής επιφάνειας από πεζό χειριστή που χρησιμοποιεί αρθρωτό βραχίονα. Τα χειροκίνητα ανυψωτικά τροχοφόρα φορεία είναι σχεδιασμένα μόνον για την ανύψωση φορτίου, με μόχλευση του βραχίονα, σε ύψος επαρκές για τη μεταφορά του φορτίου και δεν προορίζονται για οποιεσδήποτε άλλες πρόσθετες λειτουργίες ή χρήσεις, όπως για παράδειγμα i) τη μετακίνηση και την ανύψωση φορτίων για να τοποθετηθούν σε μεγαλύτερο ύψος ή τη βοήθεια στην αποθήκευση φορτίων (παλετοφόρα ανυψωτικά)· ii) τη στοίβαξη μιας παλέτας επάνω στην άλλη (περονοφόρα ανυψωτικά)· iii) την ανύψωση φορτίου σε επίπεδο εργασίας (ψαλιδωτά ανυψωτικά)· ή iv) την ανύψωση και το ζύγισμα φορτίων (ζυγοί φορτηγών).

         1.3.2.   Προϊόν που αποτελεί αντικείμενο της έρευνας

               (11)

               Το προϊόν που αποτελεί αντικείμενο της έρευνας είναι το ίδιο με εκείνο που ορίζεται στην προηγούμενη αιτιολογική σκέψη, αλλά παρουσιάζεται κατά την εισαγωγή με το λεγόμενο «σύστημα ένδειξη βάρους», το οποίο συνίσταται σε μηχανισμό ζύγισης μη ενσωματωμένο στη βάση, και το οποίο επί του παρόντος υπάγεται στους ίδιους κωδικούς ΣΟ με το υπό εξέταση προϊόν, αλλά που εμπίπτει σε διαφορετικούς κωδικούς TARIC (8427900030 και 8431200050), και είναι καταγωγής ΛΔΚ.

               (12)

               Κατά την έναρξη της διαδικασίας ένα περιθώριο σφάλματος του συστήματος ένδειξης βάρους ορίστηκε ως ίσο ή μεγαλύτερο από 1 % του φορτίου. Ωστόσο, από την έρευνα προέκυψε ότι η ακρίβεια του συστήματος ένδειξης βάρους δεν αποτελεί βασικό χαρακτηριστικό για τη διάκριση του προϊόντος που αποτελεί αντικείμενο της έρευνας από τα χειροκίνητα ανυψωτικά τροχοφόρα φορεία. Ειδικότερα, όπως αναλύεται στις αιτιολογικές σκέψεις 54 έως 59 κατωτέρω, ο μηχανισμός ζύγισης του προϊόντος που αποτελεί αντικείμενο της έρευνας δεν μεταβάλλει τα βασικά χαρακτηριστικά του προϊόντος που αποτελεί αντικείμενο της έρευνας, όπως είναι η δομή και η χρήση, ώστε να διαφοροποιείται από το υπό εξέταση προϊόν.

         1.4.   Έναρξη

               (13)

               Η Επιτροπή, ύστερα από ενημέρωση των κρατών μελών, αφού διαπίστωσε ότι υπήρχαν επαρκείς εκ πρώτης όψεως αποδείξεις για την έναρξη έρευνας σύμφωνα με το άρθρο 13 παράγραφος 3 και το άρθρο 14 παράγραφος 5 του βασικού κανονισμού, αποφάσισε να διερευνήσει την πιθανή καταστρατήγηση των ισχυόντων μέτρων και να υποβάλει σε καταγραφή τις εισαγωγές του προϊόντος που αποτελεί αντικείμενο της έρευνας.

               (14)

               Η έναρξη της έρευνας πραγματοποιήθηκε με τον εκτελεστικό κανονισμό (ΕΕ) 2015/2346 της Επιτροπής (8) («ο κανονισμός για την έναρξη της έρευνας»).

         1.5.   Έρευνα

               (15)

               Η Επιτροπή ενημέρωσε επίσημα για την έναρξη της έρευνας τις αρχές της ΛΔΚ, τους παραγωγούς-εξαγωγείς αυτής της χώρας, τους ενωσιακούς εισαγωγείς που ήταν γνωστό ότι ενδιαφέρονταν, καθώς και τον κλάδο παραγωγής της Ένωσης.

               (16)

               Απεστάλησαν ερωτηματολόγια στους παραγωγούς-εξαγωγείς στη ΛΔΚ και σε γνωστούς εισαγωγείς της Ένωσης.

               (17)

               Τα ενδιαφερόμενα μέρη είχαν τη δυνατότητα να γνωστοποιήσουν γραπτώς τις απόψεις τους και να ζητήσουν να γίνουν δεκτά σε ακρόαση εντός της προθεσμίας που καθορίζεται στον κανονισμό για την έναρξη της έρευνας. Όλα τα μέρη ενημερώθηκαν για το γεγονός ότι η άρνηση συνεργασίας μπορεί να οδηγήσει στην εφαρμογή του άρθρου 18 του βασικού κανονισμού και στη συναγωγή συμπερασμάτων με βάση τα διαθέσιμα στοιχεία.

               (18)

               Ένας παραγωγός-εξαγωγέας στη ΛΔΚ αναγγέλθηκε και υπέβαλε παρατηρήσεις αλλά δεν απάντησε στο ερωτηματολόγιο που προοριζόταν για τους παραγωγούς-εξαγωγείς. Κατόπιν αυτού κρίθηκε μη συνεργαζόμενος (αιτιολογική σκέψη 26).

               (19)

               Τρεις εισαγωγείς υπέβαλαν στην Επιτροπή απάντηση στο ερωτηματολόγιο.

               (20)

               Ένας προμηθευτής συστημάτων ένδειξης βάρους που είναι εγκατεστημένος στην Ένωση υπέβαλε γραπτές παρατηρήσεις σχετικά με την άποψή του για την έρευνα.

               (21)

               Η Επιτροπή πραγματοποίησε τις επιτόπιες επαληθεύσεις στις εγκαταστάσεις των ακόλουθων εταιρειών:

                           —

                           Ενωσιακός παραγωγός: P.R. Industrial s.r.l., 53031 Casole d'Elsa, Siena, Ιταλία·

                           —

                           Εισαγωγέας στην Ένωση: Hyster-Yale Nederland b.v., 6541 CN Nijmegen, Κάτω Χώρες.

         1.6.   Περίοδος έρευνας και περίοδος αναφοράς

               (22)

               Η περίοδος έρευνας καλύπτει την περίοδο από την 1η Ιανουαρίου 2011 έως τις 30 Σεπτεμβρίου 2015. Για την περίοδο έρευνας συγκεντρώθηκαν στοιχεία προκειμένου να εξεταστεί, μεταξύ άλλων, η κατά τους ισχυρισμούς μεταβολή του τρόπου διεξαγωγής των εμπορικών συναλλαγών.

               (23)

               Συγκεντρώθηκαν πιο αναλυτικά στοιχεία για την περίοδο αναφοράς από την 1η Οκτωβρίου 2014 έως τις 30 Σεπτεμβρίου 2015, προκειμένου να εξετασθεί η υπονόμευση των επανορθωτικών αποτελεσμάτων των μέτρων αντιντάμπινγκ από τις εισαγωγές και η ύπαρξη ντάμπινγκ κατά τους ισχυρισμούς.

         2.   ΑΠΟΤΕΛΕΣΜΑΤΑ ΤΗΣ ΕΡΕΥΝΑΣ

   2.1.   Γενικές παρατηρήσεις

               (24)

               Σύμφωνα με το άρθρο 13 παράγραφος 1 του βασικού κανονισμού, η αξιολόγηση της πιθανής πρακτικής καταστρατήγησης πραγματοποιήθηκε με διαδοχική ανάλυση των εξής:

                           —

                           κατά πόσον υπήρξε μεταβολή του τρόπου διεξαγωγής των εμπορικών συναλλαγών μεταξύ της ΛΔΚ και της Ένωσης,

                           —

                           αν η μεταβολή αυτή απέρρεε από πρακτική, διαδικασία ή εργασία για την οποία δεν υπήρχε ικανός αποχρών λόγος ή άλλη οικονομική αιτιολόγηση πλην της επιβολής των ισχυόντων μέτρων αντιντάμπινγκ,

                           —

                           αν υπήρχαν αποδεικτικά στοιχεία για ζημία ή στοιχεία από τα οποία να προκύπτει ότι τα επανορθωτικά αποτελέσματα των ισχυόντων μέτρων αντιντάμπινγκ εξουδετερώνονταν όσον αφορά τις τιμές και/ή τις ποσότητες του προϊόντος που αποτελεί αντικείμενο της έρευνας,

                           —

                           και αν υπήρχαν αποδεικτικά στοιχεία ως προς την ύπαρξη ντάμπινγκ σε σχέση με την κανονική αξία που είχε καθοριστεί στο παρελθόν για το υπό εξέταση προϊόν.

         2.2.   Συνεργασία

               (25)

               Κανένας από τους γνωστούς παραγωγούς-εξαγωγείς στην ΛΔΚ δεν συνεργάστηκε στην έρευνα και δεν υπέβαλε αίτηση απαλλαγής από την ενδεχόμενη επέκταση των ισχυόντων μέτρων απαντώντας στο ερωτηματολόγιο που τους απεστάλη.

               (26)

               Ωστόσο, όπως εξηγείται στην αιτιολογική σκέψη 18, η Noblelift υπέβαλε παρατηρήσεις μετά την έναρξη της διαδικασίας αλλά δεν απάντησε στο ερωτηματολόγιο και κρίθηκε μη συνεργαζόμενη σύμφωνα με το άρθρο 18 του βασικού κανονισμού.

               (27)

               Ως εκ τούτου, η Επιτροπή δεν ήταν σε θέση να επαληθεύσει άμεσα στην πηγή τη φύση της πιθανής καταστρατήγησης.

               (28)

               Ως εκ τούτου, τα συμπεράσματα όσον αφορά την εκτίμηση πιθανής καταστρατήγησης όπως περιγράφεται στην αιτιολογική σκέψη 24 έπρεπε να συναχθούν με βάση τα διαθέσιμα πραγματικά στοιχεία σύμφωνα με το άρθρο 18 του βασικού κανονισμού.

               (29)

               Υπό αυτό το πρίσμα, τα συμπεράσματα καθορίστηκαν με βάση τα στοιχεία που συλλέχθηκαν από τους συνεργαζόμενους εισαγωγείς, τα στοιχεία της Eurostat και την αίτηση. Κατά περίπτωση, λήφθηκαν επίσης υπόψη οι παρατηρήσεις που υποβλήθηκαν από τους παραγωγούς-εξαγωγείς που αναγγέλθηκαν.

         2.3.   Αλλαγή του τρόπου διεξαγωγής των εμπορικών συναλλαγών

               (30)

               Λόγω της έλλειψης συνεργασίας από τους παραγωγούς-εξαγωγείς, οι όγκοι των εισαγωγών καθορίστηκαν με βάση τα στατιστικά στοιχεία της Eurostat και στοιχεία που έδωσαν οι τρεις συνεργαζόμενοι εισαγωγείς και οι αιτούντες.

               (31)

               Επιπλέον, τα δεδομένα που χρησιμοποιούνται για την ανάλυση της μεταβολής του τρόπου διεξαγωγής των εμπορικών συναλλαγών βασίζονται στις εισαγωγές των πλήρων τροχοφόρων φορείων. Τα ισχύοντα μέτρα αντιντάμπινγκ καλύπτουν τόσο τα χειροκίνητα ανυψωτικά τροχοφόρα φορεία όσο και τα βασικά τους μέρη (δηλαδή τις βάσεις και τα υδραυλικά συστήματα). Σύμφωνα με την Eurostat, υπάρχουν αμελητέες ή και μηδενικές εισαγωγές των λεγόμενων βασικών μερών τους από τη ΛΔΚ στην Ένωση.

               (32)

               Τέλος, ο κωδικός TARIC, υπό τον οποίο εισήχθη το προϊόν που αποτελεί αντικείμενο της έρευνας, περιλάμβανε επίσης εισαγωγές άλλων τύπων τροχοφόρων φορείων, π.χ. ζυγούς φορτηγών, παλετοφόρα ανυψωτικά, περονοφόρα ανυψωτικά, ψαλιδωτά ανυψωτικά που διαφέρουν από το υπό εξέταση προϊόν.

               (33)

               Ο κατωτέρω πίνακας δείχνει τους όγκους των εισαγωγών χειροκίνητων ανυψωτικών τροχοφόρων φορείων και «άλλων τροχοφόρων φορείων», συμπεριλαμβανομένου του προϊόντος που αποτελεί αντικείμενο της έρευνας, με βάση τα στοιχεία της Eurostat κατά τη διάρκεια της περιόδου έρευνας.

                  Πίνακας 1

                           Εισαγωγές στην ΕΕ (τεμάχια)

                           2011

                           2012

                           2013

                           2014

                           Περίοδος αναφοράς

                           Χειροκίνητα ανυψωτικά τροχοφόρα φορεία

                           573 400

                           575 607

                           236 340

                           113 753

                           96 115

                              Δείκτης

                              100

                              100

                              41

                              20

                              17

                           Άλλα τροχοφόρα φορεία

                           231 949

                           217 045

                           161 542

                           275 632

                           355 844

                              Δείκτης

                              100

                              94

                              70

                              119

                              153

                              Πηγή: Eurostat.

               (34)

               Με βάση τα παραπάνω, οι εισαγωγές χειροκίνητων ανυψωτικών τροχοφόρων φορείων μειώθηκαν κατά περισσότερο από 80 % κατά την περίοδο της έρευνας. Η μεγαλύτερη αύξηση σημειώθηκε μεταξύ του 2012 και του 2013 (κατά 60 %). Η τάση αυτή συνεχίστηκε κατά τα επόμενα χρόνια, ωστόσο σε πολύ μικρότερο βαθμό.

               (35)

               Η πτώση το 2013 επήλθε μετά την ολοκλήρωση της ενδιάμεσης επανεξέτασης τον Απρίλιο του 2013, που αναφέρεται στην αιτιολογική σκέψη 5 ανωτέρω, και είχε ως αποτέλεσμα την αύξηση του δασμού αντιντάμπινγκ επί των χειροκίνητων ανυψωτικών τροχοφόρων φορείων από τη ΛΔΚ σε έναν ενιαίο δασμό ύψους 70,8 % σε επίπεδο χώρας.

               (36)

               Αντίθετα, οι εισαγωγές «άλλων τροχοφόρων φορείων» συμπεριλαμβανομένου του προϊόντος που αποτελεί αντικείμενο της έρευνας αυξήθηκαν το 2014 και κατά την περίοδο αναφοράς κατά περισσότερο από 50 % σε σχέση με την έναρξη της περιόδου έρευνας. Η μεταβολή αυτή του τρόπου διεξαγωγής των εμπορικών συναλλαγών έλαβε χώρα σε μεγάλο βαθμό παράλληλα με τη σημαντική μείωση των εισαγωγών χειροκίνητων ανυψωτικών τροχοφόρων φορείων.

               (37)

               Μολονότι δεν ήταν δυνατό να προσδιοριστούν οι εισαγωγές του προϊόντος που αποτελεί αντικείμενο της έρευνας με βάση τα στοιχεία της Eurostat, τα στοιχεία που συλλέχθηκαν κατά τη διάρκεια της έρευνας έδειξαν σοβαρές ενδείξεις ότι αυτή η αύξηση των εισαγωγών των «άλλων τροχοφόρων φορείων» θα μπορούσε πράγματι να αποδοθεί σε αύξηση των εισαγωγών του προϊόντος που αποτελεί αντικείμενο της έρευνας.

               (38)

               Πρώτον, η σημαντική μείωση των εισαγωγών τροχοφόρων φορείων και η σημαντική αύξηση των εισαγωγών «άλλων τροχοφόρων φορείων» συμπεριλαμβανομένου του προϊόντος που αποτελεί αντικείμενο της έρευνας συνέπεσε με τη σημαντική αύξηση του δασμού αντιντάμπινγκ το 2013.

               (39)

               Δεύτερον, οι αιτούντες προσκόμισαν πληροφορίες ότι λίγο μετά την αύξηση του δασμού αντιντάμπινγκ, ορισμένοι εισαγωγείς υπέβαλαν αίτηση στις τελωνειακές αρχές στη Γερμανία και στην Τσεχική Δημοκρατία για δεσμευτικές δασμολογικές πληροφορίες που ζητούν το προϊόν που αποτελεί αντικείμενο της έρευνας να εμπίπτει στον κωδικό TARIC για τα «άλλα τροχοφόρα φορεία» που δεν υπόκειται σε δασμό αντιντάμπινγκ. Η υποβολή των εν λόγω αιτήσεων αμέσως μετά την αύξηση των δασμών αντιντάμπινγκ δείχνει ότι πραγματοποιήθηκαν μόνο προκειμένου να αποφευχθούν οι υψηλότεροι δασμοί αντιντάμπινγκ.

               (40)

               Τρίτον, δεδομένου ότι οι στατιστικές της Eurostat δεν διαχωρίζουν τις εισαγωγές του προϊόντος που αποτελεί αντικείμενο της έρευνας, η ανάλυση σχετικά με τη μεταβολή του τρόπου διεξαγωγής των εμπορικών συναλλαγών βασίστηκε κι αυτή στις πληροφορίες που προσκόμισαν οι τρεις συνεργαζόμενοι εισαγωγείς.

               (41)

               Οι τρεις συνεργαζόμενοι εισαγωγείς αντιπροσώπευαν μεταξύ 2 % και 7 % των εισαγωγών του προϊόντος που αποτελεί αντικείμενο της έρευνας και άλλων τροχοφόρων φορείων σε σύγκριση με το σύνολο των «άλλων τροχοφόρων φορείων» που είχαν καταγραφεί από την Eurostat και μεταξύ 1 % και 6 % των συνολικών εισαγωγών χειροκίνητων ανυψωτικών τροχοφόρων φορείων και «άλλων τροχοφόρων φορείων» κατά την περίοδο αναφοράς.

               (42)

               Οι εισαγωγές από τους εν λόγω εισαγωγείς εξελίχθηκαν ως εξής κατά την περίοδο της έρευνας:

                  Πίνακας 2

                           Εισαγωγές των συνεργαζόμενων εισαγωγέων από τη ΛΔΚ (δείκτης)

                           2011

                           2012

                           2013

                           2014

                           Περίοδος αναφοράς

                              Υπό εξέταση προϊόν

                              100

                              111

                              31

                              2

                              4

                              Προϊόν που αποτελεί αντικείμενο της έρευνας

                              100

                              350

                              2 800

                              97 133

                              100 500

                              Άλλα τροχοφόρα φορεία

                              100

                              82

                              71

                              93

                              103

                              Πηγή: απάντηση των εισαγωγέων στο ερωτηματολόγιο.

               (43)

               Τα στοιχεία που παρείχαν οι συνεργαζόμενοι εισαγωγείς επιβεβαίωσαν ότι οι εισαγωγείς αύξησαν τις αγορές του προϊόντος που αποτελεί αντικείμενο της έρευνας από την ΛΔΚ κατά την περίοδο της έρευνας, ενώ οι εισαγωγές χειροκίνητων ανυψωτικών τροχοφόρων φορείων μειώθηκαν το ίδιο διάστημα. Ενώ οι εισαγωγές του προϊόντος που αποτελεί αντικείμενο της έρευνας πραγματοποιούνταν ήδη το 2011 και το 2012, μετά την επέκταση των μέτρων με βάση τα πορίσματα της επανεξέτασης ενόψει της λήξης ισχύος των μέτρων που αναφέρεται στην αιτιολογική σκέψη 4 ανωτέρω, αυξήθηκαν ακόμη περισσότερο το 2013, μετά την αύξηση του δασμολογικού συντελεστή αντιντάμπινγκ. Η πιο σημαντική αύξηση σημειώθηκε το 2014 όταν οι εισαγωγές ανήλθαν σε επίπεδα που υπερέβαιναν κατά πολύ τα επίπεδα του 2011 και αυξήθηκαν περαιτέρω κατά την περίοδο αναφοράς. Παράλληλα, οι εισαγωγές χειροκίνητων ανυψωτικών τροχοφόρων φορείων σχεδόν εξαφανίστηκαν το 2014 και κατά την περίοδο της έρευνας. Η ίδια τάση θα μπορούσε να παρατηρηθεί στην Eurostat καθώς η πλέον σημαντική αύξηση των εισαγωγών «άλλων τροχοφόρων φορείων» σημειώθηκε επίσης το 2014.

               (44)

               Αντιθέτως, οι όγκοι των εισαγωγών των «άλλων τροχοφόρων φορείων», με εξαίρεση το προϊόν που αποτελεί αντικείμενο της έρευνας, έμειναν σχεδόν αμετάβλητοι (στο 3 % κατά την περίοδο της έρευνας) και συνολικά το επίπεδό τους σε μονάδες παρέμεινε πολύ χαμηλό σε σύγκριση με τις εισαγωγές του προϊόντος που αποτελεί αντικείμενο της έρευνας (αιτιολογική σκέψη 33 ανωτέρω).

               (45)

               Τέταρτον, όπως καθορίστηκε στις αιτιολογικές σκέψεις 52 έως 59 κατωτέρω, το προϊόν που αποτελεί αντικείμενο της έρευνας έχει τα ίδια βασικά χαρακτηριστικά και τις ίδιες τελικές χρήσεις με τα χειροκίνητα ανυψωτικά τροχοφόρα φορεία και είναι εναλλάξιμα, ενώ όλα τα άλλα τροχοφόρα φορεία χρησιμοποιούνται για διαφορετικούς σκοπούς και δεν είναι εναλλάξιμα με τα χειροκίνητα ανυψωτικά τροχοφόρα φορεία.

               (46)

               Στη βάση αυτή, συνήχθη το συμπέρασμα ότι η αύξηση των εισαγωγών «άλλων τροχοφόρων φορείων», όπως παρατηρείται στα στοιχεία της Eurostat, οφειλόταν στην αύξηση των εισαγωγών του προϊόντος που αποτελεί αντικείμενο της έρευνας. Στο πλαίσιο αυτό, η αύξηση σε μονάδες του εισαγόμενου προϊόντος που αποτελεί αντικείμενο της έρευνας εκτιμήθηκε με βάση τα στοιχεία των εισαγωγών και διαπιστώθηκε ότι αυξήθηκαν κατά 110 000 μονάδες περίπου μεταξύ 2013 και 2014, ήτοι αύξηση κατά περίπου 70 %, και αυξήθηκαν ακόμη περισσότερο μεταξύ του 2014 και της περιόδου αναφοράς κατά περισσότερο από 80 000 μονάδες, και συγκεκριμένα κατά 30 % περίπου. Κατά τα προηγούμενα έτη της περιόδου έρευνας, η τάση των εισαγωγών ήταν ακόμα και καθοδική.

               (47)

               Συνεπώς, ελλείψει συνεργασίας από τους κινέζους παραγωγούς-εξαγωγείς, συνάγεται το συμπέρασμα ότι σημειώθηκε αλλαγή του τρόπου διεξαγωγής των εμπορικών συναλλαγών κατά την έννοια του άρθρου 13 παράγραφος 1 του βασικού κανονισμού.

         2.4.   Φύση της πρακτικής καταστρατήγησης

               (48)

               Οι αιτούντες ισχυρίστηκαν ότι η πρακτική καταστρατήγησης συνίσταται στην εισαγωγή ελαφρώς τροποποιημένων προϊόντων με απλή ενσωμάτωση «συστήματος ένδειξης βάρους» μη ενσωματωμένο στο πλαίσιο, με το περιθώριο σφάλματος να ισούται με ή να υπερβαίνει το 1 % του φορτίου. Τα προϊόντα αυτά έχουν δηλωθεί εσφαλμένα ως ζυγοί φορτηγών κατά την εισαγωγή.

               (49)

               Οι αιτούντες ισχυρίστηκαν ότι το προϊόν που αποτελεί αντικείμενο της έρευνας είναι διαφορετικό από τους ζυγούς φορτηγών, καθώς ο μηχανισμός ζύγισης του προϊόντος που αποτελεί αντικείμενο της έρευνας είναι πολύ λιγότερο εξελιγμένος από τον μηχανισμό ζύγισης των ζυγών φορτηγών και δεν παρέχει ακριβή αποτελέσματα. Ισχυρίστηκαν επίσης ότι η δομή των δύο προϊόντων είναι πολύ διαφορετική.

         2.4.1.   Ζυγοί φορτηγών

               (50)

               Σύμφωνα με την αποσαφήνιση του πεδίου εφαρμογής των μέτρων με το οποίο αποκλείστηκαν ορισμένα προϊόντα μεταξύ των οποίων οι ζυγοί φορτηγών που αναφέρονται στην αιτιολογική σκέψη 2 ανωτέρω, η έρευνα αποκάλυψε ότι οι ζυγοί φορτηγών διαθέτουν όργανο ζύγισης ενσωματωμένο στη βάση τους, δηλαδή στις περόνες. Έτσι, η διάταξη ζύγισης ενός ζυγού φορτηγού αποτελείται από υψηλής ακρίβειας αισθητήρες φορτίου (ή κυψέλες), οι οποίοι τοποθετούνται στις περόνες. Επομένως, οι περόνες αποτελούνται από δύο μέρη. Οι αισθητήρες προσαρμόζονται και τοποθετούνται στο κάτω μέρος. Το άνω μέρος είναι τοποθετημένο πάνω στους αισθητήρες. Ο μηχανισμός αυτός επιτρέπει μια ακριβή και ορθή μέτρηση του βάρους που τοποθετείται πάνω στην περόνη.

               (51)

               Ο εξοπλισμός είναι εύθραυστος και απαιτεί περιοδική βαθμονόμηση. Σε αντίθεση με το υπό εξέταση προϊόν και το προϊόν που αποτελεί αντικείμενο της έρευνας, το σύστημα δεν είναι σχεδιασμένο για υψηλής έντασης ανύψωση ή μετακίνηση φορτίων, διότι το όργανο ζύγισης μπορεί να υποστεί βλάβη. Επιπλέον, σε αντίθεση με το υπό εξέταση προϊόν και το προϊόν που αποτελεί αντικείμενο της έρευνας, η χρήση των ζυγών φορτηγών απαιτεί ειδική κατάρτιση.

         2.4.2.   Προϊόν που αποτελεί αντικείμενο της έρευνας

               (52)

               Από την έρευνα προέκυψε ότι το προϊόν που αποτελεί αντικείμενο της έρευνας έχει ουσιαστικά την ίδια δομή και χρήση με τα χειροκίνητα ανυψωτικά τροχοφόρα φορεία, τα οποία είναι τα τροχοφόρα φορεία με περόνες ανύψωσης για το χειρισμό παλετών, τα οποία έχουν σχεδιαστεί έτσι ώστε να ωθούνται, να έλκονται ή να οδηγούνται με το χέρι επί ομαλής, επίπεδης, σκληρής επιφάνειας από πεζό χειριστή που χρησιμοποιεί αρθρωτό βραχίονα. Τα εν λόγω τροχοφόρα φορεία έχουν κατασκευαστεί για την ανύψωση φορτίου, με τη μόχλευση του βραχίονα, σε ύψος επαρκές για τη μεταφορά του φορτίου.

               (53)

               Το προϊόν που αποτελεί αντικείμενο της έρευνας είναι επιπλέον εξοπλισμένο με διάταξη ζύγισης (μηχανική ή ηλεκτρονική). Ωστόσο, η διάταξη αυτή δεν έχει ενσωματωθεί στη βάση και οι περόνες αποτελούνται από ένα μόνο μέρος, όπως ακριβώς και το υπό εξέταση προϊόν. Αντίθετα, η διάταξη ζύγισης είναι προσαρμοσμένη κατευθείαν πάνω στη δομή του χειροκίνητου ανυψωτικού τροχοφόρου φορείου και μπορεί στη συνέχεια να αφαιρεθεί χωρίς να μεταβάλλεται η δομή και η χρήση του. Χωρίς τη διάταξη ζυγίσματος, το προϊόν που αποτελεί αντικείμενο της έρευνας δεν διαφέρει από τα χειροκίνητα ανυψωτικά τροχοφόρα φορεία και χρησιμοποιείται για τους ίδιους ακριβώς σκοπούς με τα χειροκίνητα ανυψωτικά τροχοφόρα φορεία.

               (54)

               Από την άλλη πλευρά, η διάταξη ζύγισης του προϊόντος που αποτελεί αντικείμενο της έρευνας παρέχει μόνο μια κατά προσέγγιση ένδειξη του βάρους που έχει ουσιαστικό περιθώριο σφάλματος σε ορισμένες περιπτώσεις. Η έρευνα αποκάλυψε ότι, σε αντίθεση με τα ισχυριζόμενα από την έναρξη της διαδικασίας, η ακρίβεια της διάταξης ζύγισης δεν συνιστά ουσιώδες χαρακτηριστικό του προϊόντος που αποτελεί αντικείμενο της έρευνας σε σύγκριση με το υπό εξέταση προϊόν. Ακόμη και με ακριβές σύστημα ένδειξης βάρους, το προϊόν που αποτελεί αντικείμενο της έρευνας έχει τα ίδια χαρακτηριστικά με τα χειροκίνητα ανυψωτικά τροχοφόρα φορεία, δηλαδή ίδια δομή και χρήση.

               (55)

               Αυτό έρχεται σε αντίθεση με τα βασικά χαρακτηριστικά των ζυγών φορτηγών οι οποίοι, όπως εξηγήθηκε ανωτέρω, έχουν πολύπλοκες και δαπανηρές διατάξεις ζύγισης ενσωματωμένες στη βάση (δηλαδή στις περόνες) και συνεπώς απαιτείται διαφορετική δομή περόνης. Οι διατάξεις ζύγισης των ζυγών φορτηγών δεν αφαιρούνται και παρέχουν ακριβείς τιμές. Η τεχνολογία και οι μέθοδοι παραγωγής των ζυγών φορτηγών διαφέρουν ουσιωδώς από του προϊόντος που αποτελεί αντικείμενο της έρευνας.

               (56)

               Κατά τη διάρκεια της έρευνας εντοπίστηκαν δύο διαφορετικές διατάξεις ζύγισης, μια μηχανική και μια ηλεκτρονική. Η ηλεκτρονική διάταξη ζύγισης φαίνεται να είναι πιο ακριβής όσον αφορά την αναγραφή του βάρους από τη μηχανική διάταξη ζύγισης.

               (57)

               Ο παραγωγός-εξαγωγέας που υπέβαλε παρατηρήσεις μετά την έναρξη της διαδικασίας ισχυρίστηκε ότι τα χειροκίνητα ανυψωτικά τροχοφόρα φορεία που εξάγονται από την επιχείρηση αυτή ήταν εξοπλισμένα με κατοχυρωμένο με δίπλωμα ευρεσιτεχνίας ηλεκτρονικό μηχανισμό ζύγισης ενσωματωμένο στη βάση του. Ο μηχανισμός ζύγισης είχε μια κατά τους ισχυρισμούς «καλή ακρίβεια ζυγίσματος» και πληρούσε τις απαιτήσεις των πελατών. Κατά δεύτερο λόγο, ο συγκεκριμένος παραγωγός-εξαγωγέας υποστήριξε ότι ο ορισμός της ακρίβειας του βάρους κατά την έναρξη της διαδικασίας, ήτοι «το περιθώριο σφάλματος που ισούται ή υπερβαίνει το 1 % του φορτίου», δεν είναι κατάλληλο, επειδή αναφέρεται μόνο σε «φορτίο» ενώ η ακρίβεια βάρους μπορεί να επιτευχθεί μόνο με φορτία βάρους τουλάχιστον 100 kg.

               (58)

               Ως εκ τούτου, ο παραγωγός-εξαγωγέας ισχυρίστηκε ότι ο ορισμός του προϊόντος που αποτελεί αντικείμενο της έρευνας πρέπει να τροποποιηθεί και να αναφέρεται αποκλειστικά ως «μηχανικοί μηχανισμοί ζύγισης» και να διαγραφεί το όριο του 1 % από τον ορισμό.

               (59)

               Ωστόσο, αντίθετα με ό,τι υποστηρίχθηκε, ο μηχανισμός ζύγισης είχε απλώς τοποθετηθεί πάνω στη δομή του χειροκίνητου ανυψωτικού τροχοφόρου φορείου και, ως εκ τούτου, δεν ήταν ενσωματωμένο στη βάση, δηλαδή στις περόνες. Ο μηχανισμός ζύγισης θα μπορούσε να τεθεί σε πώληση χωριστά. Αν και η διάταξη έδωσε πράγματι ακριβέστερη ένδειξη του βάρους από μηχανικές διατάξεις ζύγισης, γεγονός παραμένει ότι η δομή των φορτηγών που εξήχθησαν από αυτήν την εταιρεία είναι η ίδια με εκείνη των χειροκίνητων ανυψωτικών τροχοφόρων φορείων. Επομένως, θεωρήθηκε ότι η εν λόγω διάταξη δεν αλλάζει τα βασικά χαρακτηριστικά των χειροκίνητων ανυψωτικών τροχοφόρων φορείων και εμπίπτει στον ορισμό του προϊόντος που αποτελεί αντικείμενο της έρευνας.

         2.4.3.   Συμπέρασμα σχετικά με την ύπαρξη πρακτικών καταστρατήγησης

               (60)

               Η έρευνα κατέδειξε ότι το προϊόν που αποτελεί αντικείμενο της έρευνας είναι σαφώς διακριτό από τους ζυγούς φορτηγών, δεδομένου ότι δεν έχουν τα ίδια βασικά χαρακτηριστικά ούτε τις ίδιες τελικές χρήσεις. Δεν είναι εναλλάξιμα προϊόντα.

               (61)

               Αντίθετα, το προϊόν που αποτελεί αντικείμενο της έρευνας έχει τα ίδια βασικά χαρακτηριστικά και τις ίδιες τελικές χρήσεις με τα χειροκίνητα ανυψωτικά τροχοφόρα φορεία. Η διάταξη ζύγισης που έχει συνδεθεί πάνω σε αυτά δεν αλλοιώνει τα χαρακτηριστικά του και μπορεί να αφαιρεθεί σε ορισμένες περιπτώσεις. Και τα δύο προϊόντα χρησιμοποιούνται ουσιαστικά για τους ίδιους σκοπούς, δηλαδή την ανύψωση φορτίων για μεταφορά, ενώ η λειτουργία ένδειξης του βάρους δεν κρίθηκε ως ένα από τα ουσιώδη χαρακτηριστικά τους.

               (62)

               Ως εκ τούτου, μπορεί να συναχθεί το συμπέρασμα ότι η πρακτική καταστρατήγησης συνίσταται σε εισαγωγές του προϊόντος που αποτελεί αντικείμενο της έρευνας.

         2.5.   Μη ικανός αποχρών λόγος ή οικονομική αιτιολόγηση

               (63)

               Όπως αναφέρεται παραπάνω στις αιτιολογικές σκέψεις 34 έως 46, η πρακτική αυξήθηκε σημαντικά μετά την επιβολή του υψηλότερου δασμολογικού συντελεστή το 2013. Δεδομένου ότι το προϊόν που αποτελεί αντικείμενο της έρευνας και τα χειροκίνητα ανυψωτικά τροχοφόρα φορεία θεωρούνται εναλλάξιμα, η πρακτική αυτή δεν έχει άλλη προφανή οικονομική αιτιολόγηση από την καταστρατήγηση του δασμού αντιντάμπινγκ.

               (64)

               Οι αιτούντες παρείχαν ενδείξεις ότι ο μοναδικός σκοπός των εισαγωγών του προϊόντος που αποτελεί αντικείμενο της έρευνας ήταν η αποφυγή των δασμών. Οι ενδείξεις αυτές αναφέρονται στο γεγονός ότι ένας εξαγωγέας πρόσφερε το προϊόν που αποτελεί αντικείμενο της έρευνας σε φυλλάδιο ως «ελεύθερο από δασμούς αντιντάμπινγκ» ή άλλος παραγωγός-εξαγωγέας συνιστούσε την αφαίρεση της διάταξης ζύγισης μετά την εισαγωγή.

               (65)

               Ο παραγωγός-εξαγωγέας που ζήτησε να αλλάξει ο ορισμός του προϊόντος που αποτελεί αντικείμενο της έρευνας, όπως εξηγείται στην αιτιολογική σκέψη 58 ισχυρίστηκε επίσης ότι ο τύπος προϊόντος που εξάχθηκε από τον ίδιο, είχε αναπτυχθεί και διατεθεί στο εμπόριο πριν από την αύξηση του δασμού αντιντάμπινγκ και δεν είχε κανένα κίνητρο καταστρατήγησης του δασμού. Επιπλέον, ο παραγωγός-εξαγωγέας ισχυρίστηκε ότι οι εξαγωγές του τύπου προϊόντος που εξήχθη από τον ίδιο αντιπροσωπεύει μόνο ένα μικρό μέρος των συνολικών εξαγωγών του προϊόντος που αποτελεί αντικείμενο της έρευνας αλλά δεν στήριξε τους ισχυρισμούς αυτούς με κανένα αποδεικτικό στοιχείο, δεδομένου ότι δεν παρείχε καμία απάντηση στο ερωτηματολόγιο και, επομένως, δεν ήταν δυνατό να διαπιστωθούν και να επαληθευθούν οι ποσότητες και οι ημερομηνίες των εν λόγω εξαγωγών.

               (66)

               Με βάση τις διαθέσιμες πληροφορίες από τους συνεργαζόμενους εισαγωγείς, μπορεί όντως να θεωρηθεί ότι οι εισαγωγές του προϊόντος που αποτελεί αντικείμενο της έρευνας άρχισαν πριν από το 2013. Ωστόσο, σημαντική αύξηση προέκυψε μόνο μετά την αύξηση του δασμού αντιντάμπινγκ το 2013. Ως εκ τούτου, μπορεί να θεωρηθεί ότι η μεταβολή του τρόπου διεξαγωγής των εμπορικών συναλλαγών προέκυψε μόνο μετά το 2013. Η αλλαγή αυτή του τρόπου διεξαγωγής των εμπορικών συναλλαγών δεν έχει προφανώς άλλη οικονομική αιτιολόγηση πλην της επιβολής του δασμού.

               (67)

               Ένας εισαγωγέας χειροκίνητων ανυψωτικών τροχοφόρων φορείων και του προϊόντος που αποτελεί αντικείμενο της έρευνας και ένας προμηθευτής συστημάτων ένδειξης βάρους που χρησιμοποιούνται στο προϊόν που αποτελεί αντικείμενο της έρευνας ισχυρίστηκαν ότι υπάρχει αγορά για τροχοφόρα φορεία, τα οποία είναι εξοπλισμένα με τέτοιου είδους σύστημα ένδειξης βάρους χαμηλής ακρίβειας και χρησιμοποιούνται για ορισμένες ειδικές εφαρμογές, (π.χ. έλεγχος του φορτίου αποβλήτων, αποτροπή υπερφόρτωσης των φορτηγών, πωλητές χονδρικής σε ορισμένους τομείς δραστηριοτήτων) και ότι επαρκεί η απλή εκτίμηση του συνολικού φορτίου.

               (68)

               Ωστόσο, το γεγονός ότι οι εισαγωγές του προϊόντος που αποτελεί αντικείμενο της έρευνας άρχισαν μόνο μετά την αύξηση του δασμού αντιντάμπινγκ και ότι, κατά την ίδια περίοδο, οι εισαγωγές χειροκίνητων ανυψωτικών τροχοφόρων φορείων μειώθηκαν σημαντικά και σχεδόν εξαλείφθηκαν κατά την εξεταζόμενη περίοδο, δείχνει ότι οι εισαγωγές του προϊόντος που αποτελεί αντικείμενο της έρευνας δεν εξυπηρετούν μια νέα αγορά, αλλά στην πραγματικότητα αντικατέστησαν σε μεγάλο βαθμό τις εισαγωγές χειροκίνητων ανυψωτικών τροχοφόρων φορείων. Η χρονική σύμπτωση με την αύξηση του δασμού αντιντάμπινγκ δείχνει ότι η ο σκοπός της αύξησης των εισαγωγών του προϊόντος που αποτελεί αντικείμενο της έρευνας ήταν στην πραγματικότητα να αποφευχθεί ο δασμός αντιντάμπινγκ. Ο ισχυρισμός αυτός έπρεπε, συνεπώς, να απορριφθεί.

         2.6.   Εξουδετέρωση των επανορθωτικών συνεπειών του δασμού όσον αφορά τις τιμές και/ή τις ποσότητες του ομοειδούς προϊόντος

               (69)

               Όπως εξηγείται στην αιτιολογική σκέψη 46, οι εισαγωγές του προϊόντος που αποτελεί αντικείμενο της έρευνας αυξήθηκαν κατά 110 000 μονάδες περίπου μεταξύ 2013 και 2014, δηλαδή σημειώθηκε αύξηση κατά 70 % περίπου· αυξήθηκαν περαιτέρω μεταξύ του 2014 και της περιόδου αναφοράς κατά περισσότερο από 80 000 μονάδες, δηλαδή κατά περίπου 30 %. Οι αυξήσεις αυτές κρίθηκαν σημαντικές. Αντιπροσωπεύουν συνολικά το 42 % περίπου των συνολικών τροχοφόρων φορείων που εισήχθησαν κατά τη διάρκεια της περιόδου αναφοράς. Επιπλέον, τα «άλλα τροχοφόρα φορεία» αντιπροσώπευαν, το 2011, περίπου το 30 % του συνόλου των τροχοφόρων φορείων που εισάγονται από τη ΛΔΚ ενώ το ποσοστό αυτό αυξήθηκε σε περίπου 79 % κατά την περίοδο αναφοράς.

               (70)

               Προκειμένου να καθοριστεί αν οι επανορθωτικές συνέπειες του δασμού εξουδετερώνονταν όσον αφορά τις τιμές, εξετάστηκε, σύμφωνα με το άρθρο 13 παράγραφος 1 του βασικού κανονισμού, κατά πόσον οι τιμές εισαγωγής του προϊόντος που αποτελεί αντικείμενο της έρευνας ήταν χαμηλότερες από τη μη ζημιογόνο τιμή πώλησης του κλάδου παραγωγής της Ένωσης, όπως καθορίστηκε κατά τις προηγούμενες έρευνες. Στο πλαίσιο της τελευταίας επανεξέτασης ενόψει της λήξης ισχύος των μέτρων που ολοκληρώθηκε το 2011 και αναφέρεται στην αιτιολογική σκέψη 4 ανωτέρω, η μη ζημιογόνος τιμή υπολογίσθηκε εκ νέου σε σύγκριση με την αρχική έρευνα. Αυτή η τιμή-στόχος χρησιμοποιήθηκε για τη σύγκριση με το σταθμισμένο μέσο όρο των τιμών εξαγωγής από τη ΛΔΚ κατά τη διάρκεια της περιόδου αναφοράς, ο οποίος καθορίστηκε βάσει των πληροφοριών που υποβλήθηκαν από τους συνεργαζόμενους εισαγωγείς. Η σύγκριση αυτή έδειξε σημαντική υποτιμολόγηση κατά την περίοδο αναφοράς.

               (71)

               Με βάση τα ανωτέρω, και λαμβάνοντας υπόψη τον σημαντικό όγκο των εισαγωγών του προϊόντος που αποτελεί αντικείμενο της έρευνας και υπολογίστηκε κατά την περίοδο αναφοράς, εξήχθη το συμπέρασμα ότι οι επανορθωτικές συνέπειες των ισχυόντων μέτρων υπονομεύονται όσον αφορά τόσο τις ποσότητες όσο και τις τιμές.

         2.7.   Αποδεικτικά στοιχεία ως προς την ύπαρξη ντάμπινγκ σε σχέση με την κανονική αξία που είχε καθοριστεί στο παρελθόν

               (72)

               Η κανονική αξία του υπό εξέταση προϊόντος καθορίστηκε για τελευταία φορά στην ενδιάμεση επανεξέταση του 2013 που αναφέρεται στην αιτιολογική σκέψη 5 ανωτέρω.

               (73)

               Προκειμένου να προσδιοριστεί κατά πόσον υπήρχε πρακτική ντάμπινγκ κατά την περίοδο αναφοράς, οι μέσες τιμές εισαγωγής του προϊόντος που αποτελεί αντικείμενο της έρευνας από τους συνεργαζόμενους εισαγωγείς συγκρίθηκαν με την κανονική αξία του υπό εξέταση προϊόντος που καθορίστηκε στο πλαίσιο της ενδιάμεσης επανεξέτασης.

               (74)

               Οι τιμές εισαγωγής προσαρμόστηκαν σε επίπεδο «εκ του εργοστασίου» με βάση τα στοιχεία που υπέβαλαν οι συνεργαζόμενοι εισαγωγείς. Οι τιμές εισαγωγής προσαρμόστηκαν επίσης, ώστε να ληφθούν υπόψη οι διαφορές στα φυσικά χαρακτηριστικά, π.χ. η ενσωματωμένη στα χειροκίνητα ανυψωτικά τροχοφόρα φορεία διάταξη ζύγισης.

               (75)

               Η σύγκριση έδειξε ότι υπάρχει σημαντικό ντάμπινγκ. Μέσω της σύγκρισης των τρεχουσών τιμών των εισαγωγών από τη ΛΔΚ του προϊόντος που αποτελεί αντικείμενο της έρευνας με την κανονική αξία που είχε προσδιοριστεί στο παρελθόν σύμφωνα με το άρθρο 13 παράγραφος 1 του βασικού κανονισμού, καταδεικνύεται σαφώς η ύπαρξη ντάμπινγκ.

         3.   ΜΕΤΡΑ

               (76)

               Με βάση τα ανωτέρω ευρήματα, συνήχθη το συμπέρασμα ότι ο οριστικός δασμός αντιντάμπινγκ που επιβλήθηκε στα χειροκίνητα ανυψωτικά τροχοφόρα φορεία καταγωγής ΛΔΚ καταστρατηγήθηκε από εισαγωγές ελαφρώς τροποποιημένων τροχοφόρων φορείων που φέρουν σύστημα ένδειξης βάρους το οποίο δεν είναι ενσωματωμένο στη βάση (τις περόνες) καταγωγής ΛΔΚ.

               (77)

               Σύμφωνα με το άρθρο 13 παράγραφος 1 του βασικού κανονισμού, τα μέτρα αντιντάμπινγκ που εφαρμόζονται στις εισαγωγές χειροκίνητων ανυψωτικών τροχοφόρων φορείων καταγωγής ΛΔΚ θα πρέπει, συνεπώς, να επεκταθούν στις εισαγωγές τροχοφόρων φορείων που είναι εξοπλισμένα με «σύστημα ένδειξης βάρους» που αποτελείται από έναν μηχανισμό ζύγισης που δεν είναι ενσωματωμένος στη βάση τους, καταγωγής ΛΔΚ.

               (78)

               Σύμφωνα με το άρθρο 13 παράγραφος 3 και το άρθρο 14 παράγραφος 5 του βασικού κανονισμού, τα οποία προβλέπουν ότι κάθε επέκταση μέτρων πρέπει να εφαρμόζεται στις εισαγωγές που εισέρχονται στην Ένωση βάσει της καταγραφής που επιβάλλει ο κανονισμός για την έναρξη της έρευνας, ο δασμός αντιντάμπινγκ πρέπει να εισπράττεται για τις εισαγωγές στην Ένωση χειροκίνητων ανυψωτικών τροχοφόρων φορείων εξοπλισμένων με «σύστημα ένδειξης βάρους» που αποτελείται από μηχανισμό ζύγισης που δεν είναι ενσωματωμένος στη βάση τους, καταγωγής ΛΔΚ.

         4.   ΑΙΤΗΣΕΙΣ ΑΠΑΛΛΑΓΗΣ

               (79)

               Απουσία αιτημάτων από κινέζους παραγωγούς-εξαγωγείς, δεν χορηγήθηκε απαλλαγή.

         5.   ΚΟΙΝΟΠΟΙΗΣΗ

               (80)

               Όλα τα ενδιαφερόμενα μέρη ενημερώθηκαν για τα ουσιώδη πραγματικά περιστατικά και το σκεπτικό βάσει των οποίων έχουν συναχθεί τα ανωτέρω συμπεράσματα και τους ζητήθηκε να υποβάλουν παρατηρήσεις. Δεν υποβλήθηκαν παρατηρήσεις.

               (81)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί βάσει του άρθρου 15 παράγραφος 1 του βασικού κανονισμού,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Ο οριστικός δασμός αντιντάμπινγκ που επιβλήθηκε με τον εκτελεστικό κανονισμό (ΕΕ) αριθ. 372/2013 του Συμβουλίου στις εισαγωγές τροχοφόρων φορείων και των βασικών μερών τους, δηλαδή των βάσεων και των υδραυλικών συστημάτων τους, που κατατάσσονται στους κωδικούς ΣΟ ex 8427 90 00 (κωδικοί TARIC 8427900011 και 8427900019) και ex 8431 20 00 (κωδικοί TARIC 8431200011 και 8431200019), καταγωγής Λαϊκής Δημοκρατίας της Κίνας, επεκτείνεται στο ίδιο προϊόν, το οποίο όμως παρουσιάζεται κατά την εισαγωγή με το αποκαλούμενο «σύστημα ένδειξης βάρους», που αποτελείται από μηχανισμό ζύγισης ο οποίος δεν είναι ενσωματωμένος στη βάση του, το οποίο υπάγεται επί του παρόντος στους κωδικούς TARIC 8427900030 και 8431200050.
   2.   Ο δασμός που επεκτείνεται σύμφωνα με την παράγραφο 1 του παρόντος άρθρου εισπράττεται για τις εισαγωγές προς την Ένωση χειροκίνητων ανυψωτικών τροχοφόρων φορείων και των βασικών μερών τους, δηλαδή των βάσεων και των υδραυλικών συστημάτων τους, που καταγράφονται σύμφωνα με το άρθρο 2 του εκτελεστικού κανονισμού (ΕΕ) 2015/2346 και το άρθρο 13 παράγραφος 3 και το άρθρο 14 παράγραφος 5 του κανονισμού (ΕΕ) 2016/1036.
   3.   Με την επιφύλαξη τυχόν διαφορετικής ρύθμισης, εφαρμόζονται οι διατάξεις που ισχύουν για τους τελωνειακούς δασμούς.
   Άρθρο 2
   1.   Οι αιτήσεις απαλλαγής από τον δασμό που επεκτείνεται βάσει του άρθρου 1 συντάσσονται σε μία από τις επίσημες γλώσσες της Ευρωπαϊκής Ένωσης και πρέπει να υπογράφονται από εξουσιοδοτημένο πρόσωπο που αντιπροσωπεύει τον φορέα ο οποίος ζητά την απαλλαγή. Η αίτηση πρέπει να αποστέλλεται στην ακόλουθη διεύθυνση:

               European Commission

               Directorate-General for Trade

               Directorate H

               Office: CHAR 04/039

               1049 Bruxelles/Brussel

               BELGIQUE/BELGIË/ΒΕΛΓΙΟ

         2.   Σύμφωνα με το άρθρο 13 παράγραφος 4 του κανονισμού (ΕΕ) 2016/1036, η Επιτροπή μπορεί να επιτρέψει, με απόφαση, οι εισαγωγές από εταιρείες οι οποίες δεν καταστρατηγούν τα μέτρα αντιντάμπινγκ που επιβλήθηκαν με τον εκτελεστικό κανονισμό (ΕΕ) αριθ. 372/2013 να απαλλάσσονται από τον δασμό που επεκτείνεται δυνάμει του άρθρου 1 του παρόντος κανονισμού.
   Άρθρο 3
   Οι τελωνειακές αρχές καλούνται να διακόψουν την καταγραφή των εισαγωγών που επιβλήθηκε σύμφωνα με το άρθρο 2 του κανονισμού (ΕΕ) 2015/2346.
   Άρθρο 4
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Αυγούστου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  Κανονισμός (ΕΕ) αριθ. 2016/1036 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης (ΕΕ L 176 της 30.6.2016, σ. 21).

      (2)  Κανονισμός (ΕΚ) αριθ. 1174/2005 του Συμβουλίου, της 18ης Ιουλίου 2005, για την επιβολή οριστικού δασμού αντιντάμπινγκ και για την οριστική είσπραξη του προσωρινού δασμού που επιβλήθηκε στις εισαγωγές τροχοφόρων φορείων και των βασικών μερών τους καταγωγής Λαϊκής Δημοκρατίας της Κίνας (ΕΕ L 189 της 21.7.2005, σ. 1).

      (3)  Κανονισμός (ΕΚ) αριθ. 684/2008 του Συμβουλίου, της 17ης Ιουλίου 2008, για την αποσαφήνιση του πεδίου εφαρμογής των μέτρων αντιντάμπινγκ που επιβλήθηκαν με τον κανονισμό (ΕΚ) αριθ. 1174/2005 στις εισαγωγές τροχοφόρων φορείων και των βασικών μερών τους, καταγωγής Λαϊκής Δημοκρατίας της Κίνας (ΕΕ L 192 της 19.7.2008, σ. 1).

      (4)  Κανονισμός (ΕΚ) αριθ. 499/2009 του Συμβουλίου, της 11ης Ιουνίου 2009, για την επέκταση του οριστικού δασμού αντιντάμπινγκ που επιβλήθηκε με τον κανονισμό (ΕΚ) αριθ. 1174/2005 στις εισαγωγές τροχοφόρων φορείων και των βασικών μερών τους, καταγωγής Λαϊκής Δημοκρατίας της Κίνας, στις εισαγωγές του ίδιου προϊόντος που αποστέλλονται από την Ταϊλάνδη, είτε δηλώνονται ως καταγωγής Ταϊλάνδης είτε όχι (ΕΕ L 151 της 16.6.2009, σ. 1).

      (5)  Εκτελεστικός κανονισμός (EE) αριθ. 1008/2011 του Συμβουλίου, της 10ης Οκτωβρίου 2011, για την επιβολή οριστικού δασμού αντιντάμπινγκ στις εισαγωγές τροχοφόρων φορείων και των βασικών μερών τους καταγωγής Λαϊκής Δημοκρατίας της Κίνας, όπως επεκτάθηκε στις εισαγωγές τροχοφόρων φορείων και των βασικών μερών τους που αποστέλλονται από την Ταϊλάνδη, είτε δηλώνονται ως καταγωγής Ταϊλάνδης είτε όχι, κατόπιν επανεξέτασης ενόψει της λήξης της ισχύος των μέτρων, σύμφωνα με το άρθρο 11 παράγραφος 2 του κανονισμού (ΕΚ) αριθ. 1225/2009 (ΕΕ L 268 της 13.10.2011, σ. 1).

      (6)  Εκτελεστικός κανονισμός (ΕΕ) αριθ. 372/2013 του Συμβουλίου, της 22ας Απριλίου 2013, για την τροποποίηση του εκτελεστικού κανονισμού (ΕΕ) αριθ. 1008/2011 για την επιβολή οριστικού δασμού αντιντάμπινγκ στις εισαγωγές τροχοφόρων φορείων και των βασικών μερών τους, καταγωγής Λαϊκής Δημοκρατίας της Κίνας, κατόπιν μερικής ενδιάμεσης επανεξέτασης σύμφωνα με το άρθρο 11 παράγραφος 3 του κανονισμού (ΕΚ) αριθ. 1225/2009 (ΕΕ L 112 της 24.4.2013, σ. 1).

      (7)  Εκτελεστικός κανονισμός (ΕΕ) αριθ. 946/2014 της Επιτροπής, της 4ης Σεπτεμβρίου 2014, για την τροποποίηση του εκτελεστικού κανονισμού (ΕΕ) αριθ. 1008/2011 του Συμβουλίου για την επιβολή οριστικού δασμού αντιντάμπινγκ στις εισαγωγές τροχοφόρων φορείων και των βασικών μερών τους, καταγωγής Λαϊκής Δημοκρατίας της Κίνας, κατόπιν επανεξέτασης για «νέο εξαγωγέα» σύμφωνα με το άρθρο 11 παράγραφος 4 του κανονισμού (ΕΚ) αριθ. 1225/2009 του Συμβουλίου (ΕΕ L 265 της 5.9.2014, σ. 7).

      (8)  Εκτελεστικός κανονισμός (ΕΕ) 2015/2346 της Επιτροπής, της 15ης Δεκεμβρίου 2015, για την έναρξη έρευνας σχετικά με την πιθανή καταστρατήγηση των μέτρων αντιντάμπινγκ που επιβλήθηκαν με τον εκτελεστικό κανονισμό (ΕΚ) αριθ. 1008/2011 του Συμβουλίου, όπως τροποποιήθηκε με τον εκτελεστικό κανονισμό (ΕΚ) αριθ. 372/2013 του Συμβουλίου, στις εισαγωγές τροχοφόρων φορείων και των βασικών μερών τους, καταγωγής Λαϊκής Δημοκρατίας της Κίνας, από εισαγωγές ελαφρώς τροποποιημένων τροχοφόρων φορείων καταγωγής Λαϊκής Δημοκρατίας της Κίνας, και για την υπαγωγή των εν λόγω εισαγωγών σε καταγραφή (ΕΕ L 330 της 16.12.2015, σ. 43).


title: Εκτελεστικός κανονισμός (ΕΕ) 2016/329 της Επιτροπής, της 8ης Μαρτίου 2016, σχετικά με τη χορήγηση άδειας για την 6-φυτάση ως πρόσθετη ύλη ζωοτροφών για όλα τα είδη πτηνών και για τα απογαλακτισμένα χοιρίδια, τους χοίρους προς πάχυνση, τους θηλυκούς χοίρους και μικρά είδη χοίρων (κάτοχος της άδειας Lohmann Animal Nutrition GmbH) (Κείμενο που παρουσιάζει ενδιαφέρον για τον ΕΟΧ)

text:
               9.3.2016

               EL

               Επίσημη Εφημερίδα της Ευρωπαϊκής Ένωσης

               L 62/5

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/329 ΤΗΣ ΕΠΙΤΡΟΠΉΣ
   της 8ης Μαρτίου 2016
   σχετικά με τη χορήγηση άδειας για την 6-φυτάση ως πρόσθετη ύλη ζωοτροφών για όλα τα είδη πτηνών και για τα απογαλακτισμένα χοιρίδια, τους χοίρους προς πάχυνση, τους θηλυκούς χοίρους και μικρά είδη χοίρων (κάτοχος της άδειας Lohmann Animal Nutrition GmbH)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1831/2003 προβλέπει τη χορήγηση άδειας για τις πρόσθετες ύλες που χρησιμοποιούνται στη διατροφή των ζώων και καθορίζει τους όρους και τις διαδικασίες για τη χορήγηση της άδειας αυτής.

               (2)

               Σύμφωνα με το άρθρο 7 του κανονισμού (ΕΚ) αριθ. 1831/2003 υποβλήθηκε αίτηση για τη χορήγηση άδειας για την 6-φυτάση. Η εν λόγω αίτηση συνοδευόταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

               (3)

               Η εν λόγω αίτηση αφορά τη χορήγηση άδειας για την 6-φυτάση ως πρόσθετη ύλη ζωοτροφών για είδη πτηνών και χοίρων, έτσι ώστε να ταξινομηθεί στην κατηγορία πρόσθετων υλών «ζωοτεχνικές πρόσθετες ύλες».

               (4)

               Από τη γνώμη που εξέδωσε η Ευρωπαϊκή Αρχή για την Ασφάλεια των Τροφίμων («η Αρχή») στις 17 Ιουνίου 2015 (2) συνάγεται ότι, υπό τις προτεινόμενες συνθήκες χρήσης, η 6-φυτάση δεν έχει δυσμενή επίδραση στην υγεία των ζώων, την υγεία του ανθρώπου ή το περιβάλλον. Συνάγεται επίσης το συμπέρασμα ότι η πρόσθετη ύλη έχει τη δυνατότητα να βελτιώσει την πεπτικότητα του φωσφόρου, τη χρησιμοποίηση του φωσφόρου ή την ανοργανοποίηση των οστών σε όρνιθες ωοπαραγωγής, στα κοτόπουλα προς πάχυνση, σε όλες τις κατηγορίες χοίρων και στις γαλοπούλες προς πάχυνση. Η Αρχή θεώρησε ότι τα συμπεράσματα αυτά μπορούν να επεκταθούν στα κοτόπουλα που εκτρέφονται για ωοπαραγωγή και στις γαλοπούλες που εκτρέφονται για αναπαραγωγή. Επιπλέον, έκρινε ότι τα συμπεράσματα μπορούν να προεκταθούν σε όλα τα μικρά είδη πουλερικών και σε άλλα είδη πτηνών μέχρι την έναρξη της ωοτοκίας και για ωοπαραγωγή. Ομοίως, τα συμπεράσματα που συνήχθησαν για χοίρους μπορούν να προεκταθούν στα μικρά χοιροειδή. Η Αρχή κρίνει ότι δεν υπάρχει ανάγκη για ειδικές απαιτήσεις παρακολούθησης μετά τη διάθεση στην αγορά. Η Αρχή επαλήθευσε, επίσης, την έκθεση όσον αφορά τη μέθοδο ανάλυσης της πρόσθετης ύλης ζωοτροφών στις ζωοτροφές, η οποία υποβλήθηκε από το εργαστήριο αναφοράς το οποίο συστάθηκε με τον κανονισμό (ΕΚ) αριθ. 1831/2003.

               (5)

               Η αξιολόγηση της 6-φυτάσης δείχνει ότι πληρούνται οι όροι έγκρισης που προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, θα πρέπει να επιτραπεί η χρήση της εν λόγω πρόσθετης ύλης, όπως προσδιορίζεται στο παράρτημα του παρόντος κανονισμού.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παρασκεύασμα που προσδιορίζεται στο παράρτημα, το οποίο ανήκει στην κατηγορία πρόσθετων υλών «ζωοτεχνικές πρόσθετες ύλες» και στη λειτουργική ομάδα «βελτιωτικά της πεπτικότητας», εγκρίνεται για χρήση ως πρόσθετη ύλη στη διατροφή των ζώων υπό τους όρους που καθορίζονται στο εν λόγω παράρτημα.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Μαρτίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 268 της 18.10.2003, σ. 29.

      (2)  EFSA Journal 2015· 13(7): 4159.

      ΠΑΡΑΡΤΗΜΑ

                  Αριθμός αναγνώρισης της πρόσθετης ύλης

                  Επωνυμία του κατόχου της άδειας

                  Πρόσθετη ύλη

                  Σύνθεση, χημικός τύπος, περιγραφή, αναλυτική μέθοδος

                  Είδος ή κατηγορία ζώου

                  Μέγιστη ηλικία

                  Ελάχιστη περιεκτικότητα

                  Μέγιστη περιεκτικότητα

                  Λοιπές διατάξεις

                  Λήξη της περιόδου έγκρισης

                  Μονάδες δραστικότητας/kg πλήρους ζωοτροφής με περιεκτικότητα σε υγρασία 12 %

                     Κατηγορία ζωοτεχνικών πρόσθετων υλών. Λειτουργική ομάδα: βελτιωτικά της πεπτικότητας

                  4a23

                  Lohmann Animal Nutrition GmbH

                  6-Φυτάση
                  EC 3.1.3.26

                     Σύνθεση πρόσθετης ύλης

                  Παρασκεύασμα 6-φυτάσης που παράγεται από Κοmagataella pastoris (DSM 25375) με ελάχιστη δραστικότητα: 40 000 U (1)/g
                  Υγρή και στερεά μορφή

                     Χαρακτηρισμός της δραστικής ουσίας

                  6-Φυτάση (ΕΚ 3.1.3.26) που παράγεται από Κοmagataella pastoris (DSM 25375)

                     Αναλυτική μέθοδος
                      (2)

                  Για την ποσοτικοποίηση της δραστικότητας της 6-φυτάσης στην πρόσθετη ύλη ζωοτροφών:
                  χρωματομετρική μέθοδος η οποία βασίζεται στην ενζυμική αντίδραση της φυτάσης επί του φυτικού οξέος — VDLUFA Method Book, Vol. III, 27.1.1
                  Για την ποσοτικοποίηση της δραστικότητας της 6-φυτάσης σε προμείγματα και ανόργανες ζωοτροφές:
                  χρωματομετρική μέθοδος που βασίζεται στην ενζυμική αντίδραση της φυτάσης επί του φυτικού οξέος — VDLUFA Method Book, Vol. III, 27.1.3
                  Για την ποσοτικοποίηση της δραστικότητας της 6-φυτάσης σε ζωοτροφές:
                  χρωματομετρική μέθοδος η οποία βασίζεται στην ενζυμική αντίδραση της φυτάσης επί του φυτικού οξέος — EN ISO 30024.

                  Κοτόπουλα προς πάχυνση και εκτρεφόμενα προς ωοπαραγωγή, όλα τα είδη πτηνών προς πάχυνση και εκτρεφόμενα προς ωοπαραγωγή εκτός από τις γαλοπούλες προς πάχυνση και τις γαλοπούλες που εκτρέφονται για αναπαραγωγή

                  —

                  250 U

                  —

                              1.

                              Στις οδηγίες χρήσης της πρόσθετης ύλης και του προμείγματος πρέπει να αναφέρονται οι όροι αποθήκευσης και η σταθερότητα στη θερμική επεξεργασία.

                              2.

                              Για λόγους ασφαλείας να χρησιμοποιείται μάσκα προστασίας της αναπνοής, γυαλιά και γάντια ασφάλειας κατά τον χειρισμό.

                  29 Μαρτίου 2026

                  Όλα τα είδη πτηνών για ωοπαραγωγή

                  125 U

                  Γαλοπούλες για πάχυνση και γαλοπούλες που εκτρέφονται για αναπαραγωγή

                  500 U

                  Χοιρίδια (απογαλακτισμένα), χοίροι προς πάχυνση, θηλυκοί χοίροι και χοιροειδή ήσσονος σημασίας

                  250 U

         (1)  1 U είναι η ποσότητα ενζύμου που ελευθερώνει 1 μικρογραμμομόριο ανόργανου φωσφορικού άλατος σε ένα λεπτό από υπόστρωμα φυτικού νατρίου σε pH 5,5 και θερμοκρασία 37 °C.

         (2)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: http://irmm.jrc.ec.europa.eu/EURLs/EURL_feed_additives/Pages/index.aspx


title: Εκτελεστικός κανονισμός (ΕΕ) αριθ. 576/2014 της Επιτροπής, της 27ης Μαΐου 2014 , για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               28.5.2014

               EL

               Επίσημη Εφημερίδα της Ευρωπαϊκής Ένωσης

               L 159/50

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 576/2014 ΤΗΣ ΕΠΙΤΡΟΠΉΣ
   της 27ης Μαΐου 2014
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 27 Μαΐου 2014.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  AL

                  45,8

                  MA

                  33,4

                  MK

                  75,5

                  TR

                  68,5

                  ZZ

                  55,8

                  0707 00 05

                  AL

                  36,9

                  MK

                  39,9

                  TR

                  119,9

                  ZZ

                  65,6

                  0709 93 10

                  MA

                  29,9

                  TR

                  111,2

                  ZZ

                  70,6

                  0805 10 20

                  EG

                  41,2

                  MA

                  41,0

                  TR

                  49,7

                  ZZ

                  44,0

                  0805 50 10

                  TR

                  121,8

                  ZA

                  139,4

                  ZZ

                  130,6

                  0808 10 80

                  AR

                  104,4

                  BR

                  97,8

                  CL

                  95,3

                  CN

                  98,7

                  MK

                  26,7

                  NZ

                  138,9

                  US

                  185,4

                  ZA

                  105,3

                  ZZ

                  106,6

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2016/1834 της Επιτροπής, της 17ης Οκτωβρίου 2016, για την τροποποίηση του κανονισμού (ΕΕ) αριθ. 37/2010 όσον αφορά την ουσία μονεπαντέλη (Κείμενο που παρουσιάζει ενδιαφέρον για τον ΕΟΧ)

text:
               18.10.2016

               EL

               Επίσημη Εφημερίδα της Ευρωπαϊκής Ένωσης

               L 280/22

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/1834 ΤΗΣ ΕΠΙΤΡΟΠΉΣ
   της 17ης Οκτωβρίου 2016
   για την τροποποίηση του κανονισμού (ΕΕ) αριθ. 37/2010 όσον αφορά την ουσία μονεπαντέλη
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 470/2009 του Ευρωπαϊκού Κοινοβουλίου και του Συμβουλίου, της 6ης Μαΐου 2009, για θέσπιση κοινοτικών διαδικασιών για τον καθορισμό ορίων καταλοίπων των φαρμακολογικά δραστικών ουσιών στα τρόφιμα ζωικής προέλευσης, για την κατάργηση του κανονισμού (ΕΟΚ) αριθ. 2377/90 του Συμβουλίου και τροποποίηση της οδηγίας 2001/82/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου (1), και ιδίως το άρθρο 14 σε συνδυασμό με το άρθρο 17,
   Έχοντας υπόψη τη γνώμη του Ευρωπαϊκού Οργανισμού Φαρμάκων, που διατυπώθηκε από την επιτροπή φαρμάκων για κτηνιατρική χρήση,
   Εκτιμώντας τα ακόλουθα:

               (1)

               Το άρθρο 17 του κανονισμού (ΕΚ) αριθ. 470/2009 ορίζει ότι πρέπει να θεσπίζεται με κανονισμό το ανώτατο όριο καταλοίπων (ΑΟΚ) για τις φαρμακολογικά δραστικές ουσίες οι οποίες προορίζονται να χρησιμοποιηθούν στην Ένωση σε κτηνιατρικά φάρμακα για ζώα παραγωγής τροφίμων ή σε βιοκτόνα προϊόντα που χρησιμοποιούνται στη ζωοτεχνία.

               (2)

               Ο πίνακας 1 του παραρτήματος του κανονισμού (ΕΕ) αριθ. 37/2010 της Επιτροπής (2) περιλαμβάνει τις φαρμακολογικά δραστικές ουσίες και την ταξινόμησή τους όσον αφορά τα ΑΟΚ στα τρόφιμα ζωικής προέλευσης.

               (3)

               Επί του παρόντος, η ουσία μονεπαντέλη περιλαμβάνεται στον εν λόγω πίνακα ως επιτρεπόμενη ουσία για τα αιγοπρόβατα όσον αφορά τους μυς, τον λιπώδη ιστό, το ήπαρ, τους νεφρούς και το γάλα.

               (4)

               Στον Ευρωπαϊκό Οργανισμό Φαρμάκων (EMA) υποβλήθηκε αίτηση για την επέκταση της υφιστάμενης καταχώρισης για τη μονεπαντέλη στα βοοειδή.

               (5)

               Ο EMA, με βάση τη γνώμη της επιτροπής φαρμάκων για κτηνιατρική χρήση, συνέστησε τον καθορισμό ΑΟΚ για την ουσία μονεπαντέλη στους ιστούς των βοοειδών, με εξαίρεση τα ζώα που παράγουν γάλα για ανθρώπινη κατανάλωση.

               (6)

               Σύμφωνα με το άρθρο 5 του κανονισμού (ΕΚ) αριθ. 470/2009, ο ΕΜΑ οφείλει να μελετά τη δυνατότητα χρήσης ΑΟΚ που έχουν καθοριστεί για μια φαρμακολογικά δραστική ουσία σε ένα συγκεκριμένο τρόφιμο για άλλο τρόφιμο που παράγεται από το ίδιο είδος, ή ΑΟΚ που έχουν καθοριστεί για μια φαρμακολογικά δραστική ουσία σε ένα ή περισσότερα είδη για άλλα είδη.

               (7)

               Ο EMA έκρινε ότι η παρέκταση του ΑΟΚ για την ουσία μονεπαντέλη από το γάλα αιγοπροβάτων στο γάλα βοοειδών δεν είναι σκόπιμη επί του παρόντος, λόγω ανεπαρκών στοιχείων.

               (8)

               Επομένως, ο κανονισμός (ΕΕ) αριθ. 37/2010 θα πρέπει να τροποποιηθεί αναλόγως.

               (9)

               Είναι σκόπιμο να δοθεί στα ενδιαφερόμενα μέρη εύλογη προθεσμία για τη λήψη μέτρων που ενδέχεται να απαιτηθούν με σκοπό τη συμμόρφωση με τα νέα ΑΟΚ.

               (10)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής κτηνιατρικών φαρμάκων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του κανονισμού (ΕΕ) αριθ. 37/2010 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 17 Δεκεμβρίου 2016.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 17 Οκτωβρίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 152 της 16.6.2009, σ. 11.

      (2)  Κανονισμός (ΕΕ) αριθ. 37/2010 της Επιτροπής, της 22ας Δεκεμβρίου 2009, σχετικά με φαρμακολογικώς δραστικές ουσίες και την ταξινόμησή τους όσον αφορά τα ανώτατα όρια καταλοίπων στα τρόφιμα ζωικής προέλευσης (ΕΕ L 15 της 20.1.2010, σ. 1).

      ΠΑΡΑΡΤΗΜΑ
      Στον πίνακα 1 του παραρτήματος του κανονισμού (ΕΕ) αριθ. 37/2010, η εγγραφή για την ουσία μονεπαντέλη αντικαθίσταται από το ακόλουθο κείμενο:

                     Φαρμακολογικώς δραστική ουσία

                     Κατάλοιπο-δείκτης

                     Ζωικά είδη

                     ΑΟΚ

                     Ιστοί-στόχοι

                     Άλλες διατάξεις [σύμφωνα με το άρθρο 14 παράγραφος 7 του κανονισμού (ΕΚ) αριθ. 470/2009]

                     Θεραπευτική ταξινόμηση

                     «Μονεπαντέλη

                     Σουλφόνη της μονεπαντέλης

                     Αιγοπρόβατα

                     700 μg/kg

                     Μύες

                     ΟΥΔΕΝ

                     Παρασιτοκτόνα / Φάρμακα κατά των ενδοπαρασίτων»

                     7 000  μg/kg

                     Λιπώδης ιστός

                     5 000  μg/kg

                     Ήπαρ

                     2 000  μg/kg

                     Νεφροί

                     170 μg/kg

                     Γάλα

                     Βοοειδή

                     300 μg/kg

                     Μύες

                     Δεν χρησιμοποιείται σε ζώα που παράγουν γάλα για κατανάλωση από τον άνθρωπο

                     7 000  μg/kg

                     Λιπώδης ιστός

                     2 000  μg/kg

                     Ήπαρ

                     1 000  μg/kg

                     Νεφροί


title: Εκτελεστικός κανονισμός (ΕΕ) αριθ. 294/2012 της Επιτροπής, της 3ης Απριλίου 2012 , για τροποποίηση του παραρτήματος Ι του κανονισμού (ΕΚ) αριθ. 669/2009 για την εφαρμογή του κανονισμού (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, όσον αφορά το αυξημένο επίπεδο των επίσημων ελέγχων στις εισαγωγές ορισμένων ζωοτροφών και τροφίμων μη ζωικής προέλευσης  Κείμενο που παρουσιάζει ενδιαφέρον για τον ΕΟΧ

text:
               4.4.2012

               EL

               Επίσημη Εφημερίδα της Ευρωπαϊκής Ένωσης

               L 98/7

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 294/2012 ΤΗΣ ΕΠΙΤΡΟΠΉΣ
   της 3ης Απριλίου 2012
   για τροποποίηση του παραρτήματος Ι του κανονισμού (ΕΚ) αριθ. 669/2009 για την εφαρμογή του κανονισμού (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, όσον αφορά το αυξημένο επίπεδο των επίσημων ελέγχων στις εισαγωγές ορισμένων ζωοτροφών και τροφίμων μη ζωικής προέλευσης
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επισήμων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων (1), και ιδίως το άρθρο 15 παράγραφος 5,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 669/2009 της Επιτροπής (2) θεσπίζει κανόνες σχετικά με το αυξημένο επίπεδο των επίσημων ελέγχων που διεξάγονται στις εισαγωγές ζωοτροφών και τροφίμων μη ζωικής προέλευσης που περιλαμβάνονται στον κατάλογο του παραρτήματος Ι του εν λόγω κανονισμού («ο κατάλογος»), στα σημεία εισόδου στα εδάφη που αναφέρονται στο παράρτημα Ι του κανονισμού (ΕΚ) αριθ. 882/2004.

               (2)

               Σύμφωνα με το άρθρο 2 του κανονισμού (ΕΚ) αριθ. 669/2009, ο κατάλογος πρέπει να επανεξετάζεται τακτικά, και τουλάχιστον μία φορά κάθε τρίμηνο, ώστε να συνυπολογίζονται τουλάχιστον οι πηγές πληροφοριών που αναφέρονται στο εν λόγω άρθρο.

               (3)

               Η συχνότητα και η σημασία των περιστατικών σχετικά με τα τρόφιμα που κοινοποιούνται μέσω του συστήματος έγκαιρης προειδοποίησης για τα τρόφιμα και τις ζωοτροφές (RASFF), τα πορίσματα των αποστολών σε τρίτες χώρες που πραγματοποιούνται από το Γραφείο Τροφίμων και Κτηνιατρικών Θεμάτων και οι υποβληθείσες από τα κράτη μέλη στην Επιτροπή τριμηνιαίες εκθέσεις σχετικά με τα φορτία ζωοτροφών και τροφίμων μη ζωικής προέλευσης, σύμφωνα με το άρθρο 15 του κανονισμού (ΕΚ) αριθ. 669/2009, αποτελούν ένδειξη ότι ο κατάλογος θα πρέπει να τροποποιηθεί.

               (4)

               Ειδικότερα, ο κατάλογος θα πρέπει να τροποποιείται και να διαγράφονται οι καταχωρίσεις προϊόντων τα οποία, σύμφωνα με τις εν λόγω πηγές πληροφοριών, συνολικά συμμορφώνονται σε ικανοποιητικό βαθμό με τις σχετικές απαιτήσεις ασφάλειας που προβλέπει η νομοθεσία της Ένωσης και, συνεπώς, δεν δικαιολογείται πλέον γι’ αυτά αυξημένο επίπεδο επίσημων ελέγχων.

               (5)

               Επιπλέον, ο κατάλογος θα πρέπει να τροποποιείται όσον αφορά την αύξηση της συχνότητας των επίσημων ελέγχων που πραγματοποιούνται σε προϊόντα για τα οποία προκύπτει από τις ίδιες πηγές πληροφοριών μεγαλύτερος βαθμός μη συμμόρφωσης με τη σχετική νομοθεσία της Ένωσης η οποία δικαιολογεί την αύξηση του επιπέδου επίσημων ελέγχων.

               (6)

               Οι καταχωρίσεις στον κατάλογο για ορισμένες εισαγωγές από την Ινδία και για ορισμένα άλλα προϊόντα από όλες τις τρίτες χώρες θα πρέπει, επομένως, να τροποποιηθούν αναλόγως.

               (7)

               Η τροποποίηση του καταλόγου με τη διαγραφή των καταχωρίσεων για ορισμένα προϊόντα θα πρέπει να εφαρμοστεί το ταχύτερο δυνατό, επειδή τα αρχικά προβλήματα ασφάλειας έχουν επιλυθεί. Επομένως, αυτές οι τροποποιήσεις θα πρέπει να εφαρμοστούν από την ημερομηνία έναρξης ισχύος του παρόντος κανονισμού.

               (8)

               Λαμβανομένου υπόψη του αριθμού των τροποποιήσεων που πρέπει να γίνουν στο παράρτημα I του κανονισμού (ΕΚ) αριθ. 669/2009, είναι σκόπιμο να αντικατασταθεί αυτό από το κείμενο του παραρτήματος του παρόντος κανονισμού.

               (9)

               Συνεπώς, ο κανονισμός (ΕΚ) αριθ. 669/2009 θα πρέπει να τροποποιηθεί αναλόγως.

               (10)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 669/2009 αντικαθίσταται από το κείμενο του παραρτήματος του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Απριλίου 2012.
   Ωστόσο, οι τροποποιήσεις του παραρτήματος I του κανονισμού (ΕΚ) αριθ. 669/2009 όσον αφορά τη διαγραφή των καταχωρίσεων Capsicum annuum (θρυμματισμένο ή σε σκόνη), Curry (προϊόντα τσίλι), Curcuma longa (κούρκουμα) και κόκκινο φοινικέλαιο για πιθανή μόλυνση με χρωστικές ουσίες Sudan εφαρμόζονται από την ημερομηνία έναρξης ισχύος του παρόντος κανονισμού:

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 3 Απριλίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 165 της 30.4.2004, σ. 1.

      (2)  ΕΕ L 194 της 25.7.2009, σ. 11.

      ΠΑΡΑΡΤΗΜΑ

            «ΠΑΡΑΡΤΗΜΑ I

               Ζωοτροφές και τρόφιμα μη ζωικής προέλευσης που υπόκεινται σε αυξημένο επίπεδο επίσημων ελέγχων στο καθορισμένο σημείο εισόδου

                        Ζωοτροφές και τρόφιμα
                        (προβλεπόμενη χρήση)

                        Κωδικός ΣΟ (1)

                        Χώρα καταγωγής

                        Κίνδυνος

                        Συχνότητα φυσικών ελέγχων και ελέγχων ταυτότητας
                        (%)

                        Φουντούκια
                        (με κέλυφος ή χωρίς κέλυφος)

                        0802 21 00· 0802 22 00

                        Αζερμπαϊτζάν (AZ)

                        Αφλατοξίνες

                        10

                           (Ζωοτροφές και τρόφιμα)

                                    —

                                    Αραχίδες (αράπικα φιστίκια), με κέλυφος

                                    —

                                 1202 41 00

                        Βραζιλία (BR)

                        Αφλατοξίνες

                        10

                                    —

                                    Αραχίδες (αράπικα φιστίκια), χωρίς κέλυφος

                                    —

                                 1202 42 00

                                    —

                                    Βούτυρο αράπικων φιστικιών

                                    —

                                 2008 11 10

                                    —

                                    Αραχίδες (αράπικα φιστίκια) αλλιώς παρασκευασμένα ή διατηρημένα

                                    —

                                    2008 11 91· 2008 11 96· 2008 11 98

                           (Ζωοτροφές και τρόφιμα)

                        Αποξηραμένες νούγιες

                        ex 1902

                        Κίνα (CN)

                        Αργίλιο

                        10

                           (Τρόφιμα)

                        Φράπες

                        ex 0805 40 00

                        Κίνα (CN)

                        Κατάλοιπα φυτοφαρμάκων, που αναλύθηκαν με πολυ-υπολειμματικές μεθόδους με GC-MS και LC-MS ή με μονο-υπολειμματικές μεθόδους (11)

                        20

                           (Τρόφιμα — νωπά)

                        Φύλλα τσαγιού (μαύρου και πράσινου)

                        ex 0902

                        Κίνα (CN)

                        Κατάλοιπα φυτοφαρμάκων, που αναλύθηκαν με πολυ-υπολειμματικές μεθόδους με GC-MS και LC-MS ή με μονο-υπολειμματικές μεθόδους (10)

                        10

                           (Τρόφιμα)

                                    —

                                    Κινέζικα φασολάκια
                                    (Vigna unguiculata spp. sesquipedalis)

                                    —

                                    ex 0708 20 00· ex 0710 22 00

                        Δομινικανή Δημοκρατία (DO)

                        Κατάλοιπα φυτοφαρμάκων, που αναλύθηκαν με πολυ-υπολειμματικές μεθόδους με GC-MS και LC-MS ή με μονο-υπολειμματικές μεθόδους (3)

                        50

                                    —

                                    Πικρό πεπόνι
                                    (Momordica charantia)

                                    —

                                    ex 0709 99 90· ex 0710 80 95

                                    —

                                    Πιπεριές (γλυκές και μη γλυκές) (Capsicum spp.)

                                    —

                                    0709 60 10· ex 0709 60 99· 0710 80 51· ex 0710 80 59

                                    —

                                    Μελιτζάνες

                                    —

                                    0709 30 00· ex 0710 80 95

                        (Τρόφιμα — νωπά, διατηρημένα με απλή ψύξη ή κατεψυγμένα λαχανικά)

                                    —

                                    Πορτοκάλια (νωπά ή ξερά)

                                    —

                                    0805 10 20· 0805 10 80

                        Αίγυπτος (EG)

                        Κατάλοιπα φυτοφαρμάκων, που αναλύθηκαν με πολυ-υπολειμματικές μεθόδους με GC-MS και LC-MS ή με μονο-υπολειμματικές μεθόδους (7)

                        10

                                    —

                                    Ροδάκινα (εκτός των νεκταρινιών)

                                    —

                                 0809 30 90

                                    —

                                    Ρόδια

                                    —

                                 ex 0810 90 75

                                    —

                                    Φράουλες

                                    —

                                 0810 10 00

                           (Τρόφιμα — νωπά οπωροκηπευτικά)

                        Πιπεριές (γλυκές και μη γλυκές) (Capsicum spp.)

                        0709 60 10· ex 0709 60 99· 0710 80 51· ex 0710 80 59

                        Αίγυπτος (EG)

                        Κατάλοιπα φυτοφαρμάκων, που αναλύθηκαν με πολυ-υπολειμματικές μεθόδους με GC-MS και LC-MS ή με μονο-υπολειμματικές μεθόδους (12)

                        10

                           (Τρόφιμα — νωπά, διατηρημένα με απλή ψύξη ή κατεψυγμένα)

                                    —

                                    Αραχίδες (αράπικα φιστίκια), με κέλυφος

                                    —

                                 1202 41 00

                        Γκάνα (GH)

                        Αφλατοξίνες

                        50

                                    —

                                    Αραχίδες (αράπικα φιστίκια), χωρίς κέλυφος

                                    —

                                 1202 42 00

                                    —

                                    Φιστικοβούτυρο

                                    —

                                 2008 11 10

                           (Ζωοτροφές και τρόφιμα)

                        Φύλλα curry (Bergera/Murraya koenigii)

                        ex 1211 90 85

                        Ινδία (IN)

                        Κατάλοιπα φυτοφαρμάκων, που αναλύθηκαν με πολυ-υπολειμματικές μεθόδους με GC-MS και LC-MS ή με μονο-υπολειμματικές μεθόδους (5)

                        50

                           (Τρόφιμα — νωπά αρωματικά βότανα)

                                    —

                                       Capsicum annuum, ολόκληρο

                                    —

                                 0904 21 10

                        Ινδία (IN)

                        Αφλατοξίνες

                        20

                                    —

                                       Capsicum annuum, θρυμματισμένο ή σε σκόνη·

                                    —

                                 ex 0904 22 00

                                    —

                                    Curry (προϊόντα τσίλι)

                                    —

                                 0910 91 05

                                    —

                                    Μοσχοκάρυδο

                                       (Myristica fragrans)

                                    —

                                    0908 11 00, 0908 12 00

                                    —

                                    Περιβλήματα μοσχοκάρυδων

                                       (Myristica fragrans)

                                    —

                                    0908 21 00, 0908 22 00

                                    —

                                    Ζιγγίβερι (πιπερόρριζα)

                                       (Zingiber officinale)

                                    —

                                    0910 11 00, 0910 12 00

                                    —

                                       Curcuma longa (κούρκουμα)

                                    —

                                 0910 30 00

                           (Τρόφιμα — αποξηραμένα μπαχαρικά)

                                    —

                                    Αραχίδες (αράπικα φιστίκια), με κέλυφος

                                    —

                                 1202 41 00

                        Ινδία (IN)

                        Αφλατοξίνες

                        20

                                    —

                                    Αραχίδες (αράπικα φιστίκια), χωρίς κέλυφος

                                    —

                                 1202 42 00

                                    —

                                    Φιστικοβούτυρο

                                    —

                                 2008 11 10

                                    —

                                    Αραχίδες (αράπικα φιστίκια) αλλιώς παρασκευασμένα ή διατηρημένα

                                    —

                                    2008 11 91· 2008 11 96· 2008 11 98

                           (Ζωοτροφές και τρόφιμα)

                        Πρόσθετες ύλες και προμείγματα

                        ex 2309· 2917 19 90· ex 2817 00 00· ex 2820 90 10· ex 2820 90 90· ex 2821 10 00· ex 2825 50 00· ex 2833 21 00· ex 2833 25 00· ex 2833 29 20· ex 2833 29 80· ex 2835· ex 2836· ex 2839· 2936

                        Ινδία (IN)

                        Κάδμιο και μόλυβδος

                        10

                           (Ζωοτροφές)

                        Μπάμιες

                        ex 0709 99 90

                        Ινδία (IN)

                        Κατάλοιπα φυτοφαρμάκων, που αναλύθηκαν με πολυ-υπολειμματικές μεθόδους με GC-MS και LC-MS ή με μονο-υπολειμματικές μεθόδους (2)

                        10

                           (Τρόφιμα — νωπά)

                        Σπόροι καρπουζιού (egusi, Citrullus lanatus) και παράγωγα προϊόντα

                        ex 1207 70 00· ex 1106 30 90· ex 2008 99 99

                        Νιγηρία (NG)

                        Αφλατοξίνες

                        50

                           (Τρόφιμα)

                                    —

                                       Capsicum annuum, ολόκληρο

                                    —

                                 0904 21 10

                        Περού (PE)

                        Αφλατοξίνες και ωχρατοξίνη A

                        10

                                    —

                                       Capsicum annuum, θρυμματισμένο ή σε σκόνη·

                                    —

                                 ex 0904 22 00

                                    —

                                    Άλλα ολόκληρα αποξηραμένα φρούτα του είδους Capsicum (εκτός του Capsicum annuum)

                                    —

                                 ex 0904 21 90

                           (Τρόφιμα — αποξηραμένα μπαχαρικά)

                        Πιπεριές (μη γλυκές) (Capsicum spp.)

                        ex 0709 99 90

                        Ταϊλάνδη (TH)

                        Κατάλοιπα φυτοφαρμάκων, που αναλύθηκαν με πολυ-υπολειμματικές μεθόδους με GC-MS και LC-MS ή με μονο-υπολειμματικές μεθόδους (9)

                        10

                           (Τρόφιμα — νωπά)

                                    —

                                    Φύλλα κορίανδρου

                                    —

                                 ex 0709 99 90

                        Ταϊλάνδη (TH)

                        Σαλμονέλα (6)

                        10

                                    —

                                    Βασιλικός (ιερός βασιλικός, γλυκός βασιλικός)

                                    —

                                 ex 1211 90 85

                                    —

                                    Μέντα

                                    —

                                 ex 1211 90 85

                           (Τρόφιμα — νωπά αρωματικά βότανα)

                                    —

                                    Φύλλα κορίανδρου

                                    —

                                 ex 0709 99 90

                        Ταϊλάνδη (TH)

                        Κατάλοιπα φυτοφαρμάκων, που αναλύθηκαν με πολυ-υπολειμματικές μεθόδους με GC-MS και LC-MS ή με μονο-υπολειμματικές μεθόδους (4)

                        20

                                    —

                                    Βασιλικός (ιερός βασιλικός, γλυκός βασιλικός)

                                    —

                                 ex 1211 90 85

                           (Τρόφιμα — νωπά αρωματικά βότανα)

                                    —

                                    Κινέζικα φασολάκια
                                    (Vigna unguiculata spp. sesquipedalis)

                                    —

                                    ex 0708 20 00· ex 0710 22 00

                        Ταϊλάνδη (TH)

                        Κατάλοιπα φυτοφαρμάκων, που αναλύθηκαν με πολυ-υπολειμματικές μεθόδους με GC-MS και LC-MS ή με μονο-υπολειμματικές μεθόδους (4)

                        50

                                    —

                                    Μελιτζάνες

                                    —

                                    0709 30 00· ex 0710 80 95

                                    —

                                    Κράμβες

                                    —

                                    0704· ex 0710 80 95

                           (Τρόφιμα — νωπά, διατηρημένα με απλή ψύξη ή κατεψυγμένα λαχανικά)

                                    —

                                    Γλυκές πιπεριές (Capsicum annuum)

                                    —

                                    0709 60 10· 0710 80 51

                        Τουρκία (TR)

                        Κατάλοιπα φυτοφαρμάκων, που αναλύθηκαν με πολυ-υπολειμματικές μεθόδους με GC-MS και LC-MS ή με μονο-υπολειμματικές μεθόδους (8)

                        10

                                    —

                                    Ντομάτες

                                    —

                                    0702 00 00· 0710 80 70

                           (Τρόφιμα — νωπά, διατηρημένα με απλή ψύξη ή κατεψυγμένα λαχανικά)

                        Σταφίδες

                        0806 20

                        Ουζμπεκιστάν (UZ)

                        Ωχρατοξίνη A

                        50

                           (Τρόφιμα)

                                    —

                                    Αραχίδες (αράπικα φιστίκια), με κέλυφος

                                    —

                                 1202 41 00

                        Νότια Αφρική (ZA)

                        Αφλατοξίνες

                        10

                                    —

                                    Αραχίδες (αράπικα φιστίκια), χωρίς κέλυφος

                                    —

                                 1202 42 00

                                    —

                                    Φιστικοβούτυρο

                                    —

                                 2008 11 10

                                    —

                                    Αραχίδες (αράπικα φιστίκια) αλλιώς παρασκευασμένα ή διατηρημένα

                                    —

                                    2008 11 91· 2008 11 96· 2008 11 98

                           (Ζωοτροφές και τρόφιμα)

         (1)  Όταν απαιτείται να υποβληθούν σε έλεγχο μόνο ορισμένα προϊόντα σε κάποιον κωδικό ΣΟ και δεν υπάρχει ειδική υποδιαίρεση για τον κωδικό αυτό στην ονοματολογία εμπορευμάτων, ο κωδικός ΣΟ φέρει τη σήμανση «ex» (π.χ. ex 1006 30: καλύπτει μόνο το ρύζι μπασμάτι για άμεση κατανάλωση από τον άνθρωπο).

         (2)  Ιδίως κατάλοιπα των εξής ουσιών: Acephate, Methamidophos, Triazophos, Endosulfan, Monocrotophos, Methomyl, Thiodicarb, Diafenthiuron, Thiamethoxam, Fipronil, Oxamyl, Acetamipirid, Indoxacarb, Mandipropamid.

         (3)  Ιδίως κατάλοιπα των εξής ουσιών: Amitraz, Acephate, Aldicarb, Benomyl, Carbendazim, Chlorfenapyr, Chlorpyrifos, CS2 (Dithiocarbamates), Diafenthiuron, Diazinon, Dichlorvos, Dicofol, Dimethoate, Endosulfan, Fenamidone, Imidacloprid, Malathion, Methamidophos, Methiocarb, Methomyl, Monocrotophos, Omethoate, Oxamyl, Profenofos, Propiconazole, Thiabendazol, Thiacloprid.

         (4)  Ιδίως κατάλοιπα των εξής ουσιών: Acephate, Carbaryl, Carbendazim, Carbofuran, Chlorpyriphos, Chlorpyriphos-methyl, Dimethoate, Ethion, Malathion, Metalaxyl, Methamidophos, Methomyl, Monocrotophos, Omethoate, Prophenophos, Prothiophos, Quinalphos, Triadimefon, Triazophos, Dicrotophos, EPN, Triforine.

         (5)  Ιδίως κατάλοιπα των εξής ουσιών: Triazophos, Oxydemeton-methyl, Chlorpyriphos, Acetamiprid, Thiamethoxam, Clothianidin, Methamidophos, Acephate, Propargite, Monocrotophos.

         (6)  Μέθοδος αναφοράς EN/ISO 6579 ή μέθοδος που έχει επικυρωθεί σε σχέση με τη μέθοδο αυτή, όπως αναφέρεται στο άρθρο 5 του κανονισμού (ΕΚ) αριθ. 2073/2005 της Επιτροπής (ΕΕ L 338 της 22.12.2005, σ.1).

         (7)  Ιδίως κατάλοιπα των εξής ουσιών: Carbendazim, Cyfluthrin Cyprodinil, Diazinon, Dimethoate, Ethion, Fenitrothion, Fenpropathrin, Fludioxonil, Hexaflumuron, Lambda-cyhalothrin, Methiocarb, Methomyl, Omethoate, Oxamyl, Phenthoate, Thiophanate-methyl.

         (8)  Ιδίως κατάλοιπα των εξής ουσιών: Methomyl, Oxamyl, Carbendazim, Clofentezine, Diafenthiuron, Dimethoate, Formetanate, Malathion, Procymidone, Tetradifon, Thiophanate-methyl.

         (9)  Ιδίως κατάλοιπα των εξής ουσιών: Carbofuran, Methomyl, Omethoate, Dimethoate, Triazophos, Malathion, Profenofos, Prothiofos, Ethion, Carbendazim, Triforine, Procymidone, Formetanate.

         (10)  Ιδίως κατάλοιπα των εξής ουσιών: Buprofezin· Imidacloprid· Fenvalerate και Esfenvalerate (Άθροισμα ισομερών RS & SR)· Profenofos· Trifluralin· Triazophos· Triadimefon και Triadimenol (άθροισμα triadimefon και triadimenol), Cypermethrin [cypermethrin περιλαμβανομένων άλλων μειγμάτων συστατικών ισομερών (άθροισμα ισομερών)].

         (11)  Ιδίως κατάλοιπα των εξής ουσιών: Triazofos, Triadimefon και Triadimenol (άθροισμα triadimefon και triadimenol), Parathion-methyl, Fenthoate, Methidathion.

         (12)  Ιδίως κατάλοιπα των εξής ουσιών: Carbofuran (άθροισμα), Chlorpyrifos, Cypermethrin (άθροισμα), Cyproconazole, Dicofol (άθροισμα), Difenoconazole, Dinotefuran, Ethion, Flusilazole, Folpet, Prochloraz, Profenofos, Propiconazole, Thiophanate-methyl και Triforine.»